text:
Abadayimoni bafata amaso, ubwenge n’umubiri!
Niba wizera Yesu Kristo, Satani nta cyo abasha kugukoresha. Ariko ashobora kukugerageza, kandi wakora ibyo akubwiye akagukorera amabi.
Mu gutangira, twibuke yuko Satani yahoze ari umwe mu bamarayika bakuru b’Imana. yaje kwishyira hejuru, Imana imumanurana na kimwe cya gatatu cy’abamarayika bigomekanye na we. Ariko ntiwibagirwe yuko Satani ari umumarayika umwe. Mbese afite imbaraga? Birumvikana. Ariko ntabera hose icyarimwe nk’Imana.
Aha ni ho haturuka indi myuka mibi (abadayimoni). Ni abagaragu be b’inkorakibi. Kuba tutababona ni ikintu cyiza. Sintekereza yuko iyo tuza kubabona byari kutworohera kubona uko tubyitwaramo. Ariko Imana iri kumwe n’abana bayo ibihe byose, kandi abamarayika b’Imana na bo baraturinda bakatubera maso.
None se abadayimoni bakoresha bate igihe cyabo? Soma mu Isezerano Rishya, urabona igitekerezo kiruta ibindi. Abadayimoni bavangira abantu mu buryo butari bumwe. Ariko intego yabo nyamukuru byumvikane ko ari ukuzibira abantu ngo batamenya Yesu nk’Umukiza wabo. Iyo umuntu abaye Umukristo, umudayimoni ahita avana akarenge mu buzima bwe.
Ku bijyanye no kugeragezwa kwa muntu, hari uburyo rusange abadayimoni bakoresha kandi babwigiye kuri shebuja Satani. Mbese uribuka uburyo Adamu na Eva bageragejwe mu busitani bwa Edeni? Amaso yabo yarahumutse bamaze kumvira ikinyoma cya Satani, hanyuma baza kurya kurya klu giti Imana yababujije baba baguye mu cyaha. Byatangiriye mu bwenge, igiti Imana yababujije bakirebana amaso y’irari maze imibiri yabo ishyira mu bikorwa.
Ibi kandi byabaye ku mwami Dawidi (2 Samuel 11:1-5). Yari ahagaze hejuru y’inkike, abona umugore mwiza yiyuhagira. Yarwanye n’ibitekerezo bibujijwe, ariko nyuma umubiri we uza gushyira mu bikorwa ibyo umutima wararikiye. Satani n’abadayimoni be bafata amaso, ubwenge n’umubiri. Abantu na bo bageragezwa muri ubu buryo bwose. Iyo umuntu akinguriye ikigeragezo kimwe, ikindi kiza kigikurikiye. Kandi abadayimoni bizirika ku mahitamo mabi ya muntu, ari yo amusiga iheruheru.
Mbese Satani abasha gucumuza umwizera? Oya. Ariko iyo umwizera arenze imbago, Satani abona aho yinjirira. Urugero, ijambo ry’Imana riravuga ngo “Nimurakara ntimugakore icyaha. Izuba ntirikarenge mukirakaye, kandi ntimukabererekere Satani” (Abefeso 4:26,27).
Icyaha cyo kuryama urakaye gikingurira Satani n’abadayimoni be kugira ngo barogoye umutima wawe kandi bakubuze amahoro.
Tekereza ubwo uheruka kuryama urakaye! Ntiwasinziriye neza, kandi wabyutse ibitekerezo byawe bikiri ku cyakubabaje cyangwa uwakubabaje. Kuki? Kuko umutima wawe wabitekerejeho ijoro ryose, kandi abadayimoni bakwishimaga hejuru ubwo wageragezaga kuruhuka.
Icyaha utatuye gikingurira Satani kugira ngo ababaze abizera. Ni cyo gituma bigoye kugumana n’Imana, cyane cyane iyo twakinguriye amaso yacu, umutima cyangwa umubiri ngo bikore icyaha. Nk’Abakristo, twishyira mu kaga iyo twinjiye mu kibuga cya Satani tubishaka.
Yobu yaravuze ati “Nasezeranye n’amaso yanjye ngo atifuza umugore” (Yobu 31:1) ntiyigeze anifuza kwinjira mu byamutera iryo rari. Turi mu gihe amaso y’abagabo ahura n’amashusho y’abagore ateye ubwoba ku bugingo bwabo. Umugabo aramutse atarinze amaso ye n’umutima, biroroshye ko yagushwa no kurora cyangwa gutekereza ibitagira umumaro. Uko ni ko umuntu ateye, kandi uko imyaka ishira abadayimoni bakomeje guhamya yuko umuntu ari umunyantege nke.
Isoko y’ubuntu bw’Imana itemba cyane muri twe iyo twirinze kureba ibintu bibereye amaso, ahubwo tukibwira ibyo gukiranuka. Iyi ni intambara y’Umukristo ya buri muns. Ubukristo burenze kwizera Yesu Kristo. Burimo kumukurikira n’amaso yacu, umutima n’umubiri. Icyo ni kimwe mu bigize ubuzima bw’umwigishwa, kandi gihora gihura n’inzitizi zitari zimwe.
None se ubugingo bwawe bubayeho bute? Niba ushaka kubimenya neza, subiza amaso inyuma mu byo warebye n’ibyo watekereje. Ibyo ureba n’ibyo utekereza bigaragaza uko ubayeho, kandi umubiri wawe uzakora ibyaganje amaso n’umutima. Hari inzira yo kubaha Imana, hariho n’inzira y’ibyaha. Iyo twihugiyeho, buri wese ahitamo inzira y’ibyaha.


c: text/html

text:
lun.
24
janv.
2011
Mutagatifu Pawulo yari Umuyahudi wo mu muryango wa Benjamini. I Tarisi muri Silisiya yavukiye, abaturage baho bose bari Abaromani, n’abatari bo ku buvuke bari barabihawe. Bene wabo, Abayahudi, bari baramuhesheje inyigisho zikomeye z’icyo gihe. Nuko abarirwa akiri muto mu Bafarizayi baho bashimwaga. Pawulo atarahinduka ngo agarukire Kristu, yitwaga Sawuli. Yari atsimbaraye cyane ku muco mukuru wa Kiyahudi, bituma yanga inyigisho zose zawubangamiraga z’ibyaduka, akazira atyo ubukristu.
Batangiye kujujubya no kwica abakristu arishima, arahaguruka atera aho babakekaga hose. Bamaze kumenesha abakristu b’i Yeruzalemu asaba inzandiko zo kujya gufata ab’i Damasi. «Nuko igihe yari mu nzira agiye kugera i Damasi, ako kanya urumuri ruturutse mu ijuru ruramugota. Yitura hasi, maze yumva ijwi rimubwira riti «Sawuli, Sawuli urantotereza iki?» Sawuli arabaza ati: «Uri nde, Nyagasani?» Iryo jwi rirasubiza riti: «Ndi Yezu, uwo uriho utoteza! Ariko haguruka winjire mu mujyi, bari bukubwire icyo ugomba gukora».
Bagenzi be bari kumwe mu rugendo, bari bahagaze bumiwe, kuko bumvaga ijwi ariko ntibabone umuntu. Sawuli arabaduka, nyamara n’ubwoo yabumburaga amaso, nta cyo yabonaga. Bagenzi be niko kumurandata bamugeza i Damasi. Nuko ahamara iminsi itatu atabona,nta cyo arya nta n’icyo anywa (lntu 9, 3-9).
Sawuli amarana iminsi mike n’abigishwa b’i Damasi, maze atangira adatinze kwamamaza mu masengero ko Yezu ari umwana w’Imana. Abamwumvaga bose baratangaraga, maze bakabaza bati: «Mbese uyu si we wajujubyaga i Yeruzalemu abiyambazaga iryo zina? Hanyuma se ntiyazanywe ino no kubaboha, kugira ngo abashyikirize abatware b’abaherezabitambo?». Ariko Sawuli arushaho gukomera, agatsinda impaka Abayahudi batuye i Damasi, abemeza ko Yezu ari we Kristu (lntu 9,20-22).
Pawulo yakomeje gusenga cyane ashimira avuga ati: «Ndashimira cyane Kristu Yezu Umwami wacu wampaye imbaraga, kuko yasanze nkwiye kwizerwa, maze akantorera kumukorera » (1 Tim, 1,12).

robotstxt: allowed

filter: keep


text:
Muhanga: Minisitiri Murekezi arasaba urubyiruko kwitabira gahunda nshya ya leta y’imirimo y’amaboko
Minisitiri w’umurimo n’abakozi ba leta, Anasitase Murekezi arasaba urubyiruko rurangije amashuri yisumbuye kuzitabira imirimo rusange y’amaboko mu rwego rwo guteza imbere igihugu.
Ibi Mininitiri akaba yabisabye uru rubyiruko ubwo yasozaga itorero bakoreraga mu karere ka Muhanga.
Ibikorwa bizajya bikorwa n’uru rubyiruko, ni ukurwanya isuri no kubakira abatishoboye, mu rwego rwo kwihutisha iterambere ry’igihugu ndetse n’iry’abagituye. Iyi akaba ari gahunda nshya ya leta y’ibikorwa bitandukanye.
Minisitiri kandi akomeza asobanura ko muri ibi bikorwa badakwiye kubura mu byo kwigisha abanyarwanda gusoma no kwandika ndetse nabo ubwabo bakirinda kwicara gusa ntacyo batezemo ahubwo bagashaka uburyo bakwihangira imirimo.
Minisitiri yongeraho ko iyi mirimo nibajya bayikora izabafasha nabo ubwabo kuko izatuma bafunguka mu mutwe ndetse bakanakura mu mitekerereze; ibi bikazabafasha mu gihe bazaba batangiye kaminuza cyangwa bagiye mu kazi.
Minisitiri Murekezi avuga ko iyi mirimo y’amaboko izafasha igihugu kuko ngo hari iyo bashyiragamo amafaranga aturutse mu ngengo y’imari ariko ubu ngo bizafasha kuko ayo mafaranga atazongera gutangwa.
Urubyiruko narwo ruvuga ko rwiteguye kugaragaza uruhare rwarwo mu kwiyubakira igihugu. Ikindi kandi ruvuga ko bitagoranye, kuko ruzajya rukora iyi mirimo mbere ya saa sita kandi hafi yo mu rugo nyuma rukabona umwanya wo gufasha ababyeyi.
Imirimo rusange y’ubwitange ku banyeshuri baragije amashuri yisumbuye, iteganyijwe gutangirana n’ukwezi kwa mbere kwa 2013. N’ubwo abanyeshuri barangije segonderi basanga iyi mirimo ibafitiye akamaro kandi izajya inakorerwa hafi y’aho batuye, baracyagaragaza imbogamizi z’uko nta nyoroshyarugendo n’ifunguro bazajya bahabwa mu gihe harimo bamwe bazanzwe bibana cyangwa se bafite barumuna babo baba bagomba kwitaho.
Â


text:
ven.
24
août
2012
ISOMO RYA MBERE
Igitabo cya Yozuwe (Yoz 14, 1-2a. 15-17. 18b)
Muri iyo minsi, 1Yozuwe akoranyiriza imiryango ya lsraheli yose i Sikemu maze ahamagaza abakuru ba Israheli, abatware, abacamanza, abayobozi b’imirimo ; baza imbere y’lmana. 2aYozuwe abwira rubanda rwose ati 15«Niba gukorera Uhoraho bitabashimishije, uyu munsi muhitemo uwo mushaka gukorera: byaba ibigirwamana ba so bayobotse bakiri hakurya y’Uruzi, cyangwa se iby’Abahemori mubereye mu gihugu. Naho jye n’inzu yanjye tuzakorera Uhoraho.»
16 Rubanda baramusubiza bati «Hehe n’lgitekerezo cyo kwimura Uhoraho ngo dukorere ibigirwamana! 17Uhoraho ni We Mana yacu, We watuvanye mu Misiri twe n’ababyeyi bacu, akatuvana mu nzu y’ubucakara, agakorera ibyo bimenyetso bikomeye mu maso yacu. Yaturwanyeho mu rugendo rurerure twakoze, no mu mahanga yose twagiye tunyuramo. 18b Natwe rero tuzakorera Uhoraho kuko ari We Mana yacu.»
ZABURI (Zab 34 (33), 2.-3, 16-17, 20-21, 22-23)
Inyik/ Nimushishoze maze mwumve ukuntu Uhoraho anogera umutima.
Nzashimira Uhoraho igihe cyose,
ibisingizo bye bizahora ubudahwema mu munwa wanjye.
Ishema mfite ryose ndikesha Uhoraho,
ab’intamenyekana nibabyumve maze bishime!
Amaso y’Uhoraho ayahoza ku bantu b’lntungane,
amatwi ye agahora yitaye ku maganya yabo.
Uhoraho ashyamirana n’abagiranabi,
kugira ngo azimanganye ku isi icyatuma babibuka.
Intungane igira ibyago byinshi,
ariko buri gihe Uhoraho akabiyikiza.
Arinda umubiri wayo wose,
ntihagire igufwa ryayo na rimwe rivunika.
Nyamara icyago gihitana umugome,
abanga intungane bagahabwa igihano.
Uhoraho arengera amagara y’abayoboKe be,
kandi nta n’umwe mu bamuhungiraho uzahabwa igihano.
ISOMO RYA KABIRI
Ibaruwa Mutagatifu Pawulo Tntumwa yandikiye Abanyefezi (Ef 5, 21-32)
Bavandimwe, 21mujye mworoherana kubera igitinyiro mufitive Kristu. 22Abagore borohere abagabo babo nk’aho babigirira Nyagasani; 23koko rero umugabo agenga umugore we, nk’uko Kristu agenga Kiliziya akanayibera umutwe ukiza umubiri wose. 24Nk’Uko rero Kiliziya yumvira Kristu, bityo n’abagore nibajye bumvira abagabo babo muri byose. 25Namwe bagabo, nimukunde abagore banyu nk’uko Kristu yakunze Kiliziya, maze akayitangira. 26Yarayitagatifuje, ayisukuza amazi n’ijambo ribiherekeza, 27kugira ngo ayihingutse imbere ye ibengerana, nta bwandu n’iminkanyari cyangwa indi nenge, ahubwo ari Kiliziya ntagatifu kandi itagira amakemwa. 28Nguko uko abagabo bagomba gukunda abagore babo, mbese nk’imibiri yabo bwite. Ukunda umugore we aba yikunze ubwe. 29Koko rero nta wigeze yanga umubiri we, ahubwo arawugaburira, akawitaho cyane mbese nk’uko na Kristu agenzereza Kiliziya. 30Muyobewe se ko turi ingingo z’umubiri we, (nk’uko Ibyanditswe bivuga ngo) 31«Nicyo gituma umugabo azasiga se na nyina, akifatanya n’umugore we, bakaba umubiri umwe». 32Iryo yobera rirakomeye. Cyakora ibyo mbivuze nzirikana Kristu na Kiliziya.
IBANGONDIRIMBO RIBANZlRIZA IVANJILI (Yh 6, 63. 68)
Alleluya Alleluya.
Amagambo yawe Nyagasani,
aturuka kuri Roho kandi agatanga ubugingo.
Ni wowe ufite amagambo y’ubugingo bw’iteka.
Alleluya.
IVANJILI
+ Yohani (Yh 6, 60-69)
Muri icyo gihe, Yezu yari yavugiye mu isengero ry’i Kafarinawumu ati «Urya umubiri wanjye, akanywa n’amaraso yanjye, agira ubugingo bw’iteka.» 60Abenshi mu bigishwa be bamaze kumwumva baravuga bati «Aya magambo arahambaye, ni nde washobora kuyatega amatwi ?» 61Yezu amenya ko abigishwa be bijujutiye ayo magambo, arababwira ati «Mbese ibyo birabatsitaje? 62Noneho ubwo hacura iki mubonye Umwana w’umuntu azamutse ajya aho yahoze mbere hose? 63Roho ni we ubeshaho, umubiri nta kavuro. Amagambo nababwiye aturuka kuri Roho kandi agatanga ubugingo. 64Ariko muri mwe harimo abatemera.» Koko Yezu yari azi mbere hose abatemera, ndetse yari azi n’uzamugambanira. 65Arongera ati «Ngiyo impamvu yatumye mbabwira ko ari nta we ushobora kunsanga atabihawe na Data.» 66Kuva ubwo benshi mu bigishwa be bavanamo aKabo karenge, ntibongera kugendana na we ukundi. 67Nuko Yezu abwira ba Cumi na babiri ati «Namwe se murashaka kwigendera?» 68Simoni Petero aramusubiza ati «Nyagasani, twasanga nde wundi ko ari wowe ufite amagambo y’ubugingo bw’iteka. 69Twe twaremeye kandi tuzi ko uri Intungane y’Imana.»


text:
Yakobo 2:19-20: wizera yuko Imana ari imwe rukumbi. Ibyo ni byiza ariko n’abadayimoni nabo barabyizera bagahinda umushyitsi. Wa muntu utagira umumaro we, ntuzi y’uko ukwizera kutagira imirimo ari imfabusa?”
Uku kuri kuraryanaaaa. Kumenya, kwemera cyangwa kwizera ko Imana iriho nta gitangaje kirimo, ngo na satani n’abe barabizi bibatera n’ubwoba!!! Bivuge ko abatemera, abatizera barushwa na satani kumenya ukuri?? Abo, abo, Bibliya yabise abatagira umumaro! Abafite ukwizera ku Mana uzabamenyera ku mbuto bera mu buzima bwa buri munsi.
Izo ntuzihisha, zigaragarira bose. Gerageza witekerezeho, ni ikihe gikorwa cy’indashyikirwa wumva wakwibukirwa ho ukwizera ufite? [Yakobo 2,26: Ni uko rero uko umubiri udafite umwuka uba upfuye, ni ko ukwizera kudafite imirimo kumeze, kuba gupfuye]. Mana tabara ubwoko bwawe, tuve muri confort zone twige gukora ibidasanzwe. Kanguka uzibukirwa ku byiza wakoze. Amen, Ivan T.


text:
ven.
02
nov.
2012
ISOMO RYA MBERE
Ibaruwa Mutagatifu Pawulo Intumwa
yandikiye Abanyafilipi (Fil 2, 5-11)
Bavandimwe, 5nimugire mu mitima yanyu amatwara ahuje n’aya Kristu Yezu ubwe : 6N’ubwo yari afite imimerere imwe n’iy’Imana, ntiyagundiriye kureshya na Yo. 7Ahubwo yihinduye ubusabusa yigira nk’umugaragu, maze mu migirire ye agaragaza ko ari umuntu. Nuko aho amariye kwishushanya n’abantu, 8yicisha bugufi kurushaho, yemera kumvira ageza aho gupfa, apfiriye ndetse ku musaraba. 9Ni cyo cyatumye Imana imukuza, imuha izina risumbye ayandi yose, 10kugira ngo nibamara kumva izina rya Yezu bose bamupfukamire, mu ijuru, ku isi n’ikuzimu, 11kandi indimi zose zamamaze ko Yezu Kristu ari We Nyagasani, biheshe Imana Se ikuzo.
ZABURI (Zab 22 (21), 26-27ab, 28-29, 31-32)
Inyik/ Yezu Kristu ni We Nyagasani : nibiheshe Imana Se ikuzo.
Nyagasani, ni wowe nzaharira ibisingizo byanjye mu ikoraniro rigari ;
imbere y’abagutinya, nzubahiriza amasezerano nakugiriye.
Abakene bazarya maze bahage,
abashakashaka Uhoraho bazamusingiza.
Isi yose aho iva ikagera, izabyibuka maze igarukire Uhoraho,
imiryango yose y’amahanga imupfukamire ;
kuko ubwami ari ubw’Uhoraho,
akaba ari we ugenga amahanga.
Urubyaro rwabo ruzamukeza,
ruzamenyekanye Uhoraho mu bisekuruza bizaza ;
ruzamamaza ubutungane bwe,
imbaga izavuka nyuma ruyitekerereze ibyo Uhoraho yakoze.
IBANGONDIRIMBO RIBANZIRIZA IVANJILI (Lk 13, 29)
Alleluya Alleluya.
Guhera iburasirazuba kugeza iburengerazuba,
Imana iduhamagarira gukikiza ameza mu isangira ry’Ingoma yayo.
Alleluya.
IVANJILI
+ Luka (Lk 14, 15-24)
Muri icyo gihe, Yezu yari ku meza mu nzu y’umwe mu batware b’Abafarizayi. 15Umwe mu bo basangiraga ngo yumve amagambo ya Yezu, aramubwira ati “Hahirwa uzemererwa gufungurira mu Ngoma y’Imana !” 16Nuko aramusubiza ati “Umuntu yateguye ibirori bikomeye, maze atumira abantu benshi ngo basangire. 17Igihe cyo gufungura kigeze, yohereza umugaragu we kubwira abatumiwe ngo ‘Nimuze, byose byatunganye.’ 18Nuko bose batangira gushaka impamvu zo kubyangira. Uwa mbere aramubwira ati ‘Naguze umurima ngomba kujya kuwureba; umbabarire ntundenganye.’ 19Undi na we ati ‘Naguze ibimasa cumi byo guhingisha, ubu ngiye kubigerageza; umbabarire ntundenganye.’ 20Naho undi ati ‘Narongoye, none simbonye uko nza.’ 21Umugaragu agarutse abitekerereza shebuja. Nyir’urugo arabisha, abwira umugaragu we ati ‘Ihute, ujye mu materaniro no mu mayira y’umugi maze uzane abakene, ibirema, impumyi n’abacumbagira.’ 22Umugaragu agaruka avuga ati ‘Shobuja, ibyo wategetse nabirangije, ariko haracyari umwanya.’ 23Nyir’urugo abwira umugaragu we ati ‘Ongera ujye mu mayira yo mu cyaro no mu mihora, maze uhate abantu baze mu nzu yanjye bayuzure. 24Koko mbibabwire : nta n’umwe mu bari batumiwe uzakora ku biryo byanjye.”


text:
Ibintu 7 byagufasha guhagarara neza mu murimo wahamagariwe
Ijambo ry’Imana muri 1Petero 2:5 Namwe mwubakwe nk’amabuye mazima kugirango mube inzu y’Umwuka , n’ubwoko bw’abatambyi bwera bwo gutamba ibitambo by’Umwuka bishimwa n’Imana kubwa Yesu Kristo.
Imigani 9:1 haravuga ngo bwenge yubatse inzu ye,Yabanje inkingi zayo 7.
Muri make hariho inking zigera kuri 7 zitwubaka kugirango tubashe kuba inzu y’Umwuka Wera kandi tube Ubuturo bw’Imana.
Inkingi ya mbere ni :IJAMBO RY’IMANA
Mbere y’uko umuntu akizwa bizanwa no kumva Ijambo ry’Imana umuntu akaryizera Zaburi 119:11 Umukozi w’Imana yaranditse ngo Nabikiye ijambo ryawe mu mutima kugirango ntagucumuraho.
Zaburi 119:105 Ijambo ryawe n’Itabaza ry’ibirenge byange,n’umucyo umurikira inzira yanjye. Muri make iyo dukunda gusoma Ijambo ry’Imana buri munsi ntabwo tubasha gukora icyaha kuko tuba dufite urumuri rwaryo muri twe.
Ubundi Bibliya itubwira ko Ijambo ry’Imana ari inkota ikeba amugi impande zombi Abefeso 6:17. Ribe muri twe rigwiriye kandi rifite ubwenge…
Inkingi ya kabili :KWIZERA
Kwizera n’intwaro ya ngombwa mubuzima bwa gikristo kuko Ijambo ry’Imana muri 1Petero 1:5 haravuga ngo turindwa n’imbaraga z’Imana kubwo kwizera.
Abagalatiya 3:11 ukiranuka azabeshwaho no kwizera
1petero 1:9kwizera kuzana ingororano z’Agakiza.
Abaroma 10:10 Umutima niwo umuntu yizeza akabarwaho gukiranuka.
Muncamake kwizera gufite inyungu nyinshi.
Inkingi ya gatatu :GUSENGA
Umwami wacu Yesu yadutegetse ko tuba maso dusenga ngo tutagwa mu moshya Matayo 26:41
1abatesalonike5:17 haravuga ngo musenge ubudasiba
Dusengeshe umwuka iteka muburyo bwose bwo gusenga
Kenshi iyo umuntu adasenga agenda agwa mubyaha by’uburyo butari bumwe.
Inkingi ya kane :KUGERAGEZWA
Iyo uri umukristo usoma ijambo ry’Imana ukaryizera ukagerekaho gusenga uhura n’ibigeragezo bitandukanye kugirango Imana irebe ko uyiringiye koko.
Yobu2:1 Imana yemerera satani kugerageza umukozi wayo Yobu
Akenshi Imana ijya yemera ko tugeragezwa ariko suko itwanga kuko n’umubyeyi utagira urwango ahubwo nukugirango atugeze aho tugomba kugera.
Abahebrayo 4:15 hatubwirako Umutambyi wacu mukuru yageragejwe ariko ntiyakora icyaha.
Ibyahishuwe 3:10 havuga ngo kuko witondeye Ijambo ryo kwihangana kwanjye nanjye nzakurinda igihe cyo kugerageza kigiye kuza.
Inkingi ya gatanu :KWIHANGANA
Yakobo 1:12 haravuga ngo hahirwa uwihanganira ibimugerageza kuko namara kwemerwa azahabwa ikamba ry’ubugingo.
Niba waba uri kugeragezwa komera umubyeyi aracyagukunda ntabwo ikigeragezo kizakwica.
Umukozi w’Imana wese ugera murwego Imana imwishimira kandi akagirira abandi umumaro kumusozi we abanza guca mu muriro wo kugeragezwa.
Matayo 24:13 haravuga ngo uwihangana akageza imperuka azakizwa.
Abahebrayo 12:1 ubwo tugoswe n’igicu cy’abahamya bangana batya nukuvuga bagiye bageragezwa (urugero:Mose,Yobu,n’abandi benshi twihangane.
Inkingi ya gatandatu :URUKUNDO
Yesu yadutegetse gukundana ndetse ikigeretse kuri ibyo tugasabira n’abaturenganya Matayo 5:44
Umuntu wageze murwego rwo gusengera umwanzi aba ageze kure mu kwizera
Abaroma 13:10 Urukundo nirwo rusohoza amategeko
1Abakorinto 13:1-4 mu mpano zose urukundo nirwo rw’ingenzi.
Senga Imana yuzuze umutima wawe urukundo ukunde abantu wumvaga warazinutswe mu mutima wawe.
Uzahinduka umuntu udasanzwe reba umwami wacu Yesu uburyo bamwanga ariko akarushaho kubakunda.
Nawe rero Yesu yagutumye guhindura amaganga ariko ugomba kubanza gukunda abo ujya guhindura kugirango imirimo y’Imana igaragare muri wowe Umwami akugirire neza
Inkingi ya Karindwi :KUBAHA IMANA
Bibiliya itubwira umugabo witwa Koruneliyo yari umutware w’abasilikare mu ngabo zitwa Italiyana
Ijambo ry’Imana ritubwira ko yari umuntu w’umunyadini ariko wubaha Imana nabo murugo rwe bose , akagirira abantu ubuntu, kandi agasenga ubudasiba
Muncamake turasabwa kugira umutima ukunda Imana.
Icyitonderwa: Iyo umuntu akunda gusoma Ijambo ry’Imana buri munsi akagerekaho Kuryizera akagerekaho gusenga ahura no kugeragezwa n’ibintu bitandukanye harimo n’abantu bamurageza agasabwa kubyihanganira kandi akabagirira urukundo icyanyuma n’ukugenda umuntu yiyejesha kubaha Imana mu mibereho yacu ya buri munsi.
Ubuntu n’amahoro by’Umwami wacu Yesu bibane namwe mwese
Turabakunda
EV.Rusatira Théoneste


text:
Nyamagabe: Bamwe mu bacitse ku icumu rya Jenoside batujwe neza
Abacitse ku icumu rya jenoside yakorewe abatutsi batishoboye, bari bafite amazu ashaje barishimira ko batujwe heza.
Bamwe mu batishoboye bacitse ku icumu rya Jenoside yakorewe Abatutsi bo mu Murenge wa Tare, Akarere ka Nyamagabe, barishimira amazu bubakiwe, nyuma yo guhora bashaka aho bacumbika bitewe n’inzu zendaga kubagwaho kubera uburyo zari zubatsemo zidakomeye.
Consesa Uzamushaka ni umwe mu bacitse ku icumu atangaza ko bashimira umukuru w’igihugu ku bikorwa akomeje gukorera abacitse ku icumu rya Jenoside.
Yagize ati “Njyewe byandenze ubu ndashimira Leta y’Ubumwe iduhaye aho tuba, ubundi twirirwaga twirukankana imifariso y’ibitanda twimuka, none ubu rwose nishimye ndashimira umubyeyi wacu Paul Kagame y’uko yaduhaye inzu nziza isobanutse.”
John Karekezi, na we wahawe inzu atangaza ko ikimushimije nk’umupfakazi byongeye w’umusaza ari uko abana be batazandagara mu guhe azaba yatabarutse.
Yagize ati “Inzu nabagamo yari ishaje nkaba nta mbaraga zo kubaka nari mfite, reba izi mpinja ni njyewe uzirera ndi umupfakazi, ariko ikinshimishije muri byose ni uko n’ejo nzisazira abana mbasize mu icumbi.”
Nubwo hari abatuzwa mu mazu meza, haracyari abacitse ku icumu baba mu mazu yangiritse, ibi bikaba byaratewe n’uko yubatswe huti huti, nyuma ya Jenoside yakorewe Abatusti bityo amwe muri ayo mazu akaba yarashaje cyane.
Umuyobozi Wungirije w’Akarere ka Nyamagabe ushinzwe Imibereho Myiza y’Abaturage, Prisca Mujawamariya, avuga ko bafite gahunda yo gukomeza kwita ku bacitse ku icumu batuye mu mazu yangiritse.
Yatangaje ko hari miliyoni 16 zakusanijwe mu cyumweru cyo kwibuka, ngo akaba agiye kwifashishwa mu gusana amazu 18 yangiritse cyane byaba ngombwa bakanifashisha n’ibikorwa by’imihigo.
Amazu agera ku icumi yatanzwe kuri uyu wa 4 Nyakanga yubatswe ku bufatanye na FARG yuzura atwaye amafaranga y’u Rwanda abarirwa muri miliyoni 73 n’imisago naho ibikoresho byo mu nzu bitwara agera kuri miliyoni 2.


text:
Perezida Kagame yunamiye intwari z’igihugu
Ubwo hizihizwaga intwari z’igihugu ku nshuro ya 19 kuri uyu wa mbere Gashyantare 2013, Perezida Paul Kagame yashyize indabo ku mva zishyinguyemo intwari.
Ahagana saa tanu n’igice za mu gitondo ni bwo Perezida Kagame yari ageze ku irimbi rishyinguyemo intwari i Remera mu Mujyi wa Kigali. Nyuma yo kurimba indirimbo yubahiriza igihugu yashyize indabo ku mva, hakurikiraho indirimbo zo guha icyubahiro intwari z’u Rwanda zashyinguwe mu irimbi ry’intwari.
Muri uyu mwaka insanganyamatsiko y’umunsi (...)
Ubwo hizihizwaga intwari z’igihugu ku nshuro ya 19 kuri uyu wa mbere Gashyantare 2013, Perezida Paul Kagame yashyize indabo ku mva zishyinguyemo intwari.
Ahagana saa tanu n’igice za mu gitondo ni bwo Perezida Kagame yari ageze ku irimbi rishyinguyemo intwari i Remera mu Mujyi wa Kigali. Nyuma yo kurimba indirimbo yubahiriza igihugu yashyize indabo ku mva, hakurikiraho indirimbo zo guha icyubahiro intwari z’u Rwanda zashyinguwe mu irimbi ry’intwari.
Muri uyu mwaka insanganyamatsiko y’umunsi w’intwari igira iti “Ubutwari ni ishingiro ry’agaciro n’amajyambere.”
Nyuma y’uyu muhango Minisititi Mitari Protais w’umuco na siporo yabwiye abanyamakuru ko gutera imbere bisaba ko uba ufite igikorwa cy’indashyikirwa ari na byo intwari zishyinguye i Remera zakoze, absaba Abanyarwanda gukora bazirikana ubutwari. Ati “Abanyarwanda bose baharanire kugira ubutwari mu byo bakora.”
Irimbi ry’intwari rishyinguyemo intwari ziri mu byiciro bitatu, Imena , Imanzi n’Ingenzi.
Mu Mena hashyinguye Bizimana Sylvestre, Mujawamariya Chantal, Mukambaraga Beatrice,Niyitegeka Felicite,Uwiringiyimana Agathe, Rwagasana Michel, Umwami Mutara wa III Rudahigwa.
Mu Manzi hashyinguye Maj Gen Fred Gisa Rwigema n’umusirikare utazwi.
Intwari z’u Rwanda kandi zazikirikanwe mu gihugu hose, mu birori byabereye ku rwego rwa buri mudugudu. Ni umunsi wabaye ukurikira ibiganiro byagiye bikorwa ahantu hatandukanye, Abanyarwanda cyane cyane urubyiruko basobanurirwa ubutwari n’ibyo intwari z’u Rwanda zakoze.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Amagambo tuvuga ashobora kuzana umugisha cyangwa ibibazo. Imig18:21: *ururimi ni rwo rwica, kandi ni rwo rukiza, abarukunda bazatungwa ni icyo ruzana*
Ese kuki tutiga kuvuga ibyiza gusa byaba mu bihe byiza cyangwa mu bigeragezo? Erega aha niho hari ipfundo ry’uko uzabaho.
Umva muntu wisobanukiwe uko avuga: Zab145:21 *akanwa kanjye kazavuga ISHIMWE ry’Uwiteka, abafite umubiri bose bajye BAHIMBAZA izina rye ryera ITEKA RYOSE*
Twibere abavuga ibyiza, tureke guhora duca abandi intege, Cg natwe twivugaho amagambo yurucantege tuganya, kuko *URURIMI RURICA KANDI RUGAKIZA*, abagira amagambo menshi,batungwa nayo yaba meza cg mabi nk’uko ijambo ry’Imana ryabitubwiye!
Twahawe akanwa ngo turirimbire Imana, tureme umutima abaremerewe, dutange icyizere mu byo tuvuga,twature ibyiza dushaka kubona .....
Ibibazo bizahoraho ariko nta na rimwe igisubizo kiboneka mu maganya no kwitotomba!
*Ariko amagambo Y’AMANJWE atari ay’Imana uyazibukire, kuko abayavuga bazarushaho gushayisha*2Tim2:16
Uyu munsi urebe abantu byibuze batatu ubwira amagambo y’umumaro,abakomeza, Abaturaho ibyiza, uraba ubibye kandi uzasarura.
*Ijambo ryose riteye isoni ntirigaturuke mu kanwa kanyu, ahubwo uko mubonye uburyo mujye muvuga IRYIZA ryose ryo GUKOMEZA abandi, kugira ngo RIHESHE ABARYUMVISE UMUGISHA*.Efes4:29
Nubwo woroheje ubitse amasezerano akomeye
Pastorviva.pcm@gmail.com *POWER OF CHANGE* *MINISTRIES*


text:
Ibitekerezo
Turabishimiye kandi turabakunda mukomereze aho turabashyigikiye!! Kanda hano umusubize
Nange Ndabakurikiye Kd Ndabakunda. Kanda hano umusubize
Nange Ndabakurikiye Kd Ndabakunda Mukomereze Aho Kanda hano umusubize
natwe turabakunda cyane ! adeli ubaye freind wange hari ikibazo? Kanda hano umusubize
Turabishimiye kandi turabakunda mukomereze aho turabashyigikiye!! Kanda hano umusubize
NAWE URAKOZE GUSHIMA Kanda hano umusubize
igihe muradushimisha kabisa mukomerezaho. Kanda hano umusubize
Mukomereze Aho , Mujye Muvugira N'urubyiruko Cyane Cyane Urwangije Kwiga (jobless) Kanda hano umusubize
Mukomereze Aho , Mujye Muvugira N'urubyiruko Cyane Cyane Urwangije Kwiga (jobless) Kanda hano umusubize


text:
Unesha niwe uzambikwa imyenda yera!
“ Unesha niwe uzambikwa imyenda yera, kandi sinzahanagura izina rye na hato mu gitabo cy’ubugingo, ahubwo nzaturira izina rye imbere ya Data n’imbere y’abamarayika be” Ibyahishuwe 3: 5
Muri Bibiliya ijambo ry’Imana bakoresha ijambo ngo “ Utsinda wese azambikwa imyambaro yera, kandi sinzigera mpanagura izina rye mu gitabo cy’ubugingo. Nzemera ko ari uwanjye imbere ya Data n’imbere y’abamarayika be”
Mu gitabo cy’Ibyahishuriwe Yohana, harimo ijambo ngo « unesha » inshuro nyinshi,
« Unesha, nzamuha kurya ku mbuto z ‘igiti cy’ubugingo kiri muri Paradizo » Ibyahishuwe 2 :7
« Unesha, ntacyo azatwarwa n’urupfu rwa kabiri » Ibyahishuwe 2 :11
« Unesha nzamuha kuri manu yahishwe, muhe n’ibuye ryera ryanditsweho izina rishya ritazwi n’umuntu wese keretse urihabwa » Ibyahishuwe 2 :17
“ Unesha niwe uzambikwa imyenda yera, kandi sinzahanagura izina rye na hato mu gitabo cy’ubugingo, ahubwo nzaturira izina rye imbere ya Data n’imbere y’abamarayika be” Ibyahishuwe 3: 5 n’ahandi n’ahandi
Impamvu kuri buri rwandiko haherukaga iri jambo, nuko Imana yabaga imaze kuvuga ibintu bikomeye, ibigeragezo, igasanga bisaba ubutwari kugirango bazabineshe, kandi ikongeraho n’igihembo ku muntu uzashobora kunesha ibyo byose. Imana ishimwe
Hari aho Bibiliya ivuga ngo : « wasi we, ugushije ishyano, kuko umwanzi satani yakumanukiyemo » bivugango ntibyoroshye nka wa muririmbyi waririmbye ngo « Ntabwo byoroshye Mwami, ntabwo byoroshye, kurasana n’isi, n’umubiri, n’umubi » Imana itugirire neza.
Ikibazo si ukurasana gusa, ahubwo birasaba no kunesha kuko hari igihe umuntu aba ku rugamba, ariko iteka agahora aneshwa, nta narimwe atwara igikombe, nta narimwe arangiza amarushanwa ! Imana itugirire neza.
Nandika aya magambo nifuje cyane kubaho ubuzima bunesha, kugirango nanjye, ku munsi wo kugororerwa, nzashobore kugororerwa kimwe n’abandi, kuko nziko hari abandi bene Data bo mu moko atari amwe dufatanije guhatana no guharanira kunesha. Imana idushoboze
Reka dufatanye kwisuzuma : Ese muri no minsi ndimo kurwana intambara yo gukiranuka nte ! Ese ndacyashobora kunesha ibingerageza ? Ndakihanganira abandenganya ? Ndakihanganira uburwayi mbana nabwo, cyangwa ndatsinzwe singikwiriye kwambikwa ikamba ry’abanesheje !
Hari umuntu nzi wari ukijijwe, aza kurwara Kanseri, ariko namukuyeho icyitegererezo cyo kwihangana kugeza ku munota wa nyuma. Imana itugirire neza. Ese ntunaniwe kwihanganira urugo washatse bikaba bigiye kugukura mu nzira ? Ese ntunaniwe kwihanganira ubukene n’ibindi. Bibiliya yo yatubwiye ngo unesha cyangwa utsinda niwe uzahabwa ingororano.
Nkwifurije gutsinda mwene Data kandi niba wumvaga unaniwe, Imana niyo iha intege abarambiwe ngo ndetse nutibashije imwongerera imbaraga. Ibihe byiza.


text:
Ubuhamya: Kwakira Kristo n’ igishoro cy’ Ubuzima Pastor Munezero
…Dufite icyo tubwira abanyarwanda n’isi yose. Imana yampaye buruse yo kwiga mu Bwongereza ntarize kuko igihe cyo kwiga amashuli yisumbuye nagikozemo ububoyi I Rukara na Gahini imyaka 6 ariko amashuli narimfite si makeya kuko ufashe imyaka 6 nize mu mashuli abanza ukongeraho indi myaka 6 y’ububoyi na yo yari amashuli.Imana ni umuhanga nabanje kwiga muri Uganda nongera niga I Nairobi muri Kenya imyaka 4 ubwo ni bwo narindangije amashuli yisumbuye mbona kujya kwiga mu Bwongereza.
Imana yaje gukora ibitangaza ingirira neza akaba ari na yo mpamvu mbwira Abanyarwanda bose ko Imana ikora kuko uko yari cyera nuyu munsi ni ko iri.Kubona passport injyana mu mahanga yose ntabwo byari byoroshye ndetse na Visa ariko Imana yarabimpaye.Muri passport yanjye harimo Visa ihenze yo mu Bwongereza, nk’umuntu nkanjye wari umuboyi utarize uturuka mu muryango ukennye ntibyari byoroshye ariko Imana yarabikoze.
Nize mu Bwongereza imyaka 3 mvanayo Bachelor Degree muri management ngiye gutaha nsigaje iminsi 3 ngo nsubire mu Rwanda inama iraterana kuko nari umuhanga bamfumbatiza ibaruwa irimo amapawundi avunje mu manyarwanda miliyoni 8,nari narahize umuhigo ko nimva mu Bwongereza nkagera I Wacu mu Rwanda nzakoresha umunsi mukuru wo gushima Imana.
Nageze mu Rwanda nkoresha umunsi mukuru wo gushima Imana I Wacu kuri ADEPR Gihuta abantu 1200 bararya baranywa bampa n’inka 5 hanyuma ntumira no kwa Databukwe n’abantu b’I Rukara aho nakoraga ububoyi imyaka 6.Bamperukaga mpinga imisiri nambara ibikabutura bicitse n’imyate yaranyishe babona nkubutse mu Bwongereza mvuga icyongereza ndi umurisansiye.
Abanyarwanda baciye umugani ngo “Iyo ukize baraza.”Ubu kwa Databukwe,ndi umukwe wemewe n’amategeko.Ndagirango mbwire abantu bafite amasezerano nti “Nimuhumure Imana irasezeranya igasohoza.”Ubu ndakora mu itorero rya ADEPR mu Rurembo rw’Iburasirazuba muri Paroisse ya Gorora Imana yari yarambwiye ngo izangirira neza, irambwira ngo nzakora muri Africa y’Iburasirazuba n’iyo Hagati ubu ngiye kuba umuhuzabikorwa w’umushinga w’Abongereza ufite ikicaro Arusha muri Tanzania kandi mfite indi Buruse yo kwiga Masters muri Sylovaki muri 2017 cyangwa 2018.
Ndimo ndandika agatabo kavuga ngo “Iyo umuntu avuye mu byaha akakira Kristo ni igishoro cy’ubuzima.”Ndateganya no kwandika akandi gatabo kavuga ngo “Kwakira agakiza ukava mu byaha uba ucakiye amahirwe ya kabiri.”Iyo umuntu akijijwe akava mu byaha Imana imukuraho za karande.Ni iki cyatumaga ntsinda bakangura? ni za karande zo mu gisekuruza.Abantu nibegere Imana ibagirire neza.Gukizwa ni uguhinduka mu myumvire no mu miterere, ubu uwari umuboyi aravuga icyongereza,ubu ngeze ku rwego rwo kuvuga indimi 9 zinyuranye nkaba mfite intego yo kuzagira imyaka 75 mvuga indimi 125, nzaba maze kugenda ku migabane yose yo ku isi.
Ndashima Imana yampaye abahungu 5 b’abahanga.Uw’Imfura yitwa Munezero Obed arangije i Butare ari mu bantu babonye Diplome za mbere muri iki gihugu,uwa 2 yitwa Munezero God yiga College Ririma, uwa 3 yitwa Munezero Denis yiga P6,uwa 4 yitwa Munezero Yefuta uwa 5 yitwa Munezero Danny hanyuma Bibiliya iravuga ngo muzabyare abahungu n’abakobwa nasabye Imana n’umwana w’umukobwa wenda ngo nzagire umukwe w’umuzungu none Imana yaramunyemereye nzamwita Munezero Rebecca.
Imana yari yaransezeranyije kuzankoresha ibitangaza muri iki gihugu,ubu aho ngiye hose Imana inkoresha ibitangaza. Ndangije mbwira abumva ubu buhamya ko uko Imana yari kera n’uyu munsi ni ko iri, irafasha imfubyi n’abapfakazi,abashomeri irabaha akazi, abakene irabakenura,ingumba zirabyara,abagumiwe barashaka.Ndangije nanone mbaragiza iri jambo( Yoh 11:32-44).
Imana ibahe umugisha.
Pastor Munezero
Ubundi buhamya bwa Pst Munezero
http://www.agakiza.org/ecrire/?exec=article&id_article=4200


text:
Uyu mudugudu umaze imyaka umunani utujwemo abatishoboye bari mu ngeri zitandukanye, hari zimwe mu nzu zirimo umuriro w’amashanyarazi ku buryo bacana, n’izindi ugeramo ariko ntibacane kuko intsinga zifashishwa ngo bashyiremo amatara zitarashyirwamo.
Umwe mu bafite iki kibazo, Uwimana Bertilde, avuga ko bimubabaza kubona yarasigaye inyuma kandi yaraziye rimwe n’abandi mu mudugudu.
Agira ati “Ikimbabaza ni ukubona abandi bacanye njye ntacanye nkumva birambangamiye, guhora ngura buji ya buri gihe na byo nkumva binteye ikibazo nakagombye kwicara na njye mu nzu ifite umuriro, nkajya nkanda ku gikuta nk’abandi hakabona”.
Avuga ko hashize imyaka umunani ari muri iyi nzu, ariko agitegereje ko bamukorera “installation” na we agacana kuko avuga ko atabyishoborera kubera ko ari umukene.
Umusaza we witwa Mutabazi Pascal na we bahuje ikibazo, avuga ko hari igihe atabona amafaranga yo kugura buji yo gucana.
Ati “Turifuza ko natwe badufasha tugacana umuriro w’amashanyarazi kuko hari igihe bitugora ntitubone amafaranga yo kugura buji bityo tukaguma mu kizima, ugasanga umuntu aragenda agwira ibikuta”.
Aba bombi bafite amatara manini bahawe, afite aho gucomeka nka radiyo cyangwa telefone mu kuyongeramo umuriro, ariko aracyabitse nk’uko bayahawe kuko atagira icyo abamarira nta muriro w’amashanyarazi bafite mu nzu ngo bayacomeke.
Umuyobozi Wungirije w’Akarere ka Gasabo ushinzwe Ubukungu n’Iterambere, Mberabahizi Rémond Chrétien, avuga ko abafite icyo kibazo bakwegera ubuyobozi.
Ati “Nk’akarere ntidushobora gutuza abantu igice, birashoboka ko haba hari abagifite icyo kibazo bikaba bisaba kubanza kubabarura, ariko kandi banatwegera tukareba uko cyakemuka cyane ko ubushake buhari”.
Yongeraho ko barimo gushaka uko babashyiriraho uburyo bwo gukoresha imirasire y’izuba kuko ngo byagaragaye ko hari n’abadacana kuko batabasha kwigurira umuriro.


text:
Imana yahishe abari abasilamu 18 mu mababa yayo inabarinda igitero cy’umwiyahuzi
Abasilamu bagera kuri 18 bakiriye Yesu Kristo nk’Umwami n’Umukiza wabo ndetse bemera no kubatizwa mu mazi mensh, abo Basilamu begereye aboyobozi b’itorero ryo muri Arabiya babasaba kubabatiza kuko bashakaga kuzura Umwuka Wera ndetse bagahura na Yesu Kristo binyuze mu mubatizo w’ukuri.
Umushumba w’itorero yabatije abo bisilamu Pastor Paul yabwiye abo bizera bashya ko Umukwe aje mu bicu gutwara umugeni we,yakomeje ababwira ko ibyo Imana yavuze bigiye gusohora vuba.
Mu nkuru dukesha urubuga www.christianpost.com batubwira ko nyuma yo kubatizwa abo bizera bashya bafatanyije n’itsinda ryo kuramya no guhimbaza Imana ndetse basangira n’igaburo ryera.Mu gihe cyo kuramya no guhimbaza Imana abagore 2 n’umugabo 1 bo muri abo babatijwe buzuye Umwuka Wera nk’uko byatangajwe na Pastor Paul,ntawamenye aho mwuka wera yabajyanye,bumviye Imana bajya ahantu hitaruye urwo rusengero bari barimo kubera kuzura Umwuka Wera.
Pastor Paul yabwiye abo bizera bashya na bamwe mu bayobozi b’iryo torero gushinga minisiteri nshya aho hantu abo bizera bashya buzuye umwuka wera bagiye,bakajya bagira iteraniro rihoraho ndetse bakanabakurikirana.Yabijeje ko ku bw’ubuntu bw’Imana bazajya babakurikirana ndetse bakanabaha ubufasha bwose bushoboka.
Ku munsi ukurikira uwo abo bizera bashya babatirijweho,haje umurwanyi wo mu mutwe witwaje intwaro wa kisilamu afite umujinya mwinshi, afite imbunda na bombe amena urugi rw’iyo nzu abo bizera bashya bari barimo ariko kubw’ibitangaza by’Imana,yasanze abo bizera bashya bamaze amasaha 24 bavuye muri iyo nzu.
Abo bizera bashya bagize bati “Turashima Umwami Yesu Kristo ko yatubundikije amababa ye nk’uko inkokokazi ibundikira imishwi yayo, Imana ishimirwe impano yayo nziza itarondoreka.2kor 9:15,Ubu turi mu kandi gace ,mudusengere n’abantu badukikije bakire agakiza k’Umwami wacu Yesu Kristo kandi twizeye ko bizashoboka ku bw’ubuntu n’uburinzi bw’Imana.”
“Mutima wanjye himbaza Uwiteka,mwa bindimo byose muhimbaze izina rye ryera.mutima wanjye himbaza Uwiteka,ntiwibagirwe ibyiza yakugiriye byose.Ni we ubabarira ibyo wakiraniwe byose,Agakiza indwara zawe zose,Agacungura ubugingo bwawe ngo butajya muri rwa rwobo,Akakwambika imbabazi no kugirirwa neza nk’ikamba,Agahaza ubusaza bwawe ibyiza,agatuma usubira mu busore bushya,Bumeze nk’ubw’ikizu.Zab 103:1-5.”
Deo Jyamubandi@agakiza.org


text:
N’ubwo bikugora nta gikwiye kudutandukanya n’urukundo rwa Kristo?
Ni inde wadutandukanya n’urukundo rwa Kristo? Mbese ni amakuba, cyangwa ni ibyago, cyangwa ni ukurenganywa, cyangwa ni inzara, cyangwa ukwambara ubusa, cyangwa ni ukuba mu kaga, cyangwa ni inkota (Abaroma 8:35).
Ijambo ry’Imana ni ukuri kandi nyiraryo ni umunyakuri, ni Imana yo hafi na kure ikaba kandi Imana ya none n’ejo hazaza, izi byose kandi ibera hose icyarimwe, yemera ko tunyura muri byinshi kugirango tubyigiremo, binyuze kandi mu ijambo ryayo itubaza ibibazo bitandukanye, ishaka ko dufata umwanya wo kubitekerazaho, maze ngo niturangiza dukuremo amasomo nayo ibone kutwinjiza mu bumenyi bwisumbuye , ni nako ibinyujije mu ntumwa yayo Pawulo itubaza iti “Ni inde wadutandukanya n’urukundo rwa Kristo?”.
Uyu kristo itubwira niwe yaduhaye kubw’urukundo yadukunze ngo atubere inshungu y’ibyaha adupfire, maze ngo uzamwizera wese azabone ubugingo buhoraho, abane nayo mu ijuru. Nshuti muvandimwe ibi bivuze ko nta gihombo cyo kuba inshuti na Kristo, kuba muri we ni ubuzima bushya, ni amahoro ndetse ni ubutunzi butagira akagero, ndetse uwamwinjiyemo agakizwa ibyaha, aba abaye nk’ukuwe mu rwobo rw’ikuzimu, ibi rero kubwa Satani we abibona nk’igihombo agize, cyangwa se nk’ishyano agushije, kuko abura abamukoreraga, bityo bituma ashoza urugamba ngo arebe ko yabohoza abo bamucitse, akarwana yivuye inyuma, nyamara n’ubwo abikora gutyo hari ibyiringiro ko Imana iri mu ruhande rwacu izadutabara (Zaburi 118:7), kandi n’aho Satani yarwana ate hari ibyiringiro ko nta ntwaro n’imwe yacuriwe kurwanya abari mu mugambi w’Imana izagira icyo igeraho, ndetse n’ ururimi rwose ruzahagurukira kukuburanya uzarutsinda.( Yes 54:17).
Abari muri kristo nta teka bazacirwaho (Abaroma 8:1), kandi ntacyo bazatwarwa n’urupfu rw’iteka, Gukunda Kristo ni ubwishingizi bw’ubuzima bw’ejo hazaza, nta mpamvu rero nta n’igikwiye gutuma hari uva mu Rukundo rwe ngo atandukane nawe, humura n’ubwo satani aguhiga,akaguteza byinshi bikunaniza, Humura Yesu ari kumwe nawe, kubwe uzanesha hari ingabo nyinshi Imana itanga ku bwawe zikakurwanirira, zikagufasha urugamba, ntiwihebe uzanesha, kandi uzambikwa ikamba ryo kunesha kuko uzaba wihanganiye iyo mibabaro.


text:
Uburyo bwa mbere bwo gushima Imana : kugaragaza amarangamutima unejejwe n’icyo wakorewe n’Imana
1 Abatesalonike 5:18 Mu bibaho byose muhore mushima kuko aribyo Imana ibashakaho muri Yesu Kristo. Gushima Imana ni ubushake bw’Imana, kandi iyo umuntu adakoze icyo Imana...
Ubwambuzi n’ubushukanyi mu matorero yo muri iyi minsi, buri gutuma abakristu bazinukwa insengero, abavuga...
Yesu arabasubiza ati :“ Mwirinde hatagira umuntu ubayobya. ( Matayo 24:4 ) . Musengeshe umwuka iteka mu buryo bwose bwo gusenga no kwinginga, kandi...
Imana ni umuterankunga w’ibanze w’ubuzima bwawe
“Maze Ishobora byose izakubera umutunzi, n’ifeza y’igiciro cyinshi” -Yobu 22:25-30 Imana ni byose kuri twe byaba iby’ Umwuka cyangwa ibyo mu buzima busanzwe ariko kenshi...
Sinezezwa no gupfa k’umunyabyaha, ahubwo nezezwa n’uko umunyabyaha ahindukira akava mu nzira ye maze...
Ubabwire uti : « Umwami Uwiteka aravuga ati : Ndirahiye, sinezezwa no gupfa k’umunyabyaha, ahubwo nezezwa n’uko umunyabyaha ahindukira akava mu nzira ye maze...
Muhagarare mushikamye mukenyeye ukuri mwambaye gukiranuka nk’icyuma gikingira igituza. (Abefeso 6:14)
Muhagarare mushikamye mukenyeye ukuri mwambaye gukiranuka nk’icyuma gikingira igituza. (Abefeso 6:14) Mu bintu byose Paulo yahuguriye abakristo, yongeyeho ngo mukenyere ukuri. Ukuri ni ikintu gikomeye...
Amateka y’uwiswe izina ribi Imana ibasha kuyahindukiza akaba uw’umugisha
Nyina wa Yabesi yamwise iryo zina kubera “agahinda” kuko yavuze ati: ”Namubyaranye agahinda’’ birashoboka ko hari n’abamukinaga ku mubyimba kubera iri zina, bituma akurana...
Rwanda Christian Film Festival izitabirwa n’ibihugu bigera ku 10 harimo na leta zunze ubumwe...
Rwanda Christian Film Festival n’iserukiramuco rya filime za gikirisitu ribera mu Rwanda , rikaba rifite umwihariko wo kungurana ubumenyi no gusangiza ubunararibonye abakina filime...
Dore umugisha udasanzwe wo kugendana n’Imana
“Amaze kubyara, Enoki agendana n’Imana imyaka magana atatu, ayibyaramo abahungu n’abakobwa. Iminsi yose Enoki yaramye n’imyaka magana atatu na mirongo itandatu n’itanu, kandi Enoki...
Umuhanzi Mahoro Isaac uririmba indirimbo zihimbaza Imana agiye gushyira ahagaragara amashusho y’indirimbo ze
Umuhanzi Mahoro Isaac uririmba indirimbo zihimbaza Imana agiye gushyira ahagaragara amashusho y’indirimbo ze muri DVD ya mbere Mahoro ubarizwa mu itorero ry’Abadiventisite b’umunsi wa...
Korali ikunzwe cyane mu Rwanda, SAWUTI HEWANI igiye gupfundura agaseke kamaze iminsi gapfundikiye
SAWUTI HEWANI ni imwe muri Korali zikunzwe cyane hano mu Rwanda, Ikorera umurimo w’ivugabutumwa mu Gakiriro ka Gisozi, mu Itorero Bethesda holy church. SawutiHewani iritegura kumurika...


text:
Mbere yuko dutangira gusubiza iki kibazo, tubanze twerure: hari ubwoko bumwe gusa, Muntu. Abazungu, abirabura, abahinde, abashinwa, abayahudi, ayo yose ubundi si amoko. Ahubwo, ni ibice bitandukanye bigize inyokomuntu. Abantu bose bateye kimwe (nubwo hari udutandukanyirizo dukeya). Ikindi cya ngombwa nanone ni ukwibuka ko twese twaremwe mu ishusho imwe yo gusa n’Imana (Intangiriro 1:26-27). Ikindi, Imana yakunze abari mu isi cyane, bituma itanga Umwana wayo w’ikinege kugira ngo adupfire (Yohana 3:16). “Abari mu isi” bivuga amoko yose.
Imana ntirobanura cyangwa ngo ikundwakaze bamwe kurusha abandi (Gutegeka 10:17, Ibyakozwe 10:34, Abaroma 2:11, Abefeso 6:9); natwe rero twagombye kubyirinda. Yakobo 2:4 havuga ko abagaragaza ivangura baba ari “abacamanza batekereza ibidakwiriye”. Ahubwo twakwiye gukunda bagenzi bacu nk’uko twikunda (Yakobo 2:8). Mu Isezerano rya Kera, Imana yagabanyije abantu mu “moko” abiri: Abisirayeli n’Abapagani. Impamvu nuko Imana yashakaga guhindura Isirayeli abatambyi b’amahanga yose. Siko Abisirayeli babifashe ariko, kuko bo buzuye ubwibone batangira kunena abanyamahanga. Ibyo byakuweho na Yesu Kristo, ubwo yakuragaho urwo rukuta rwo kunenana (Abefeso 2:14). Ivanguramoko, uko ryaba rikozwe kose, ryaba ari ukurenganya cyangwa kwikanyiza, ni icyasha gikomeye ku murimo Yesu yakoreye ku musaraba.
Yesu adutegeka gukundana nkuko nawe yadukunze (Yohana 13:34). Iyo Imana iza kuba ivangura, natwe ubwo twari kugenza dutyo. Muri Matayo 25, Yesu ahishura ko icyo dukoreye umwe muri twe (uwari we wese), tuba tugikoreye Yesu. Iyo tugize uwari we wese dukandamiza, tuba dukandamije ishusho y’Imana; tuba tubabaza uwo Imana ikunda kandi Yesu yapfiriye.
Ivanguramoko, mu buryo cyangwa ubukare ubwari bwo bwose byakorwamo, ni icyorezo cyaritse muri iyi si yacu kuva kera cyane. Abakorerwa iryo vangura nabo ariko bagomba kwibuka ko bagomba kubabarira. Abefeso 4:32 haravuga ngo: “mugirirane neza, mugirirane imbabazi, mubabarirane ibyaha nk’uko Imana yabababaririye muri Kristo”. Biroroshye kuvuga ko abavangura amoko badakwiye kubabarirwa, ariko ni ukwibuka ko nta numwe muri twe wari ukwiye kubabarirwa n’Imana, ariko iratubabarira. Hanyuma abavangura amoko bose, bagomba kwihana. “Kandi ntimuhe ibyaha ingingo zanyu kuba intwaro zo gukiranirwa, ahubwo mwitange mwihe Imana nk’abazuke, n’ingingo zanyu muzihe Imana kuba intwaro zo gukiranuka” (Abaroma 6:13).
Isengesho ryacu nuko hose biba nkuko Abagalatiya 6:28 havuga “none ntihakiriho Umuyuda cyangwa Umugiriki, ntihakiriho imbata cyangwa uw’umudendezo, ntihakiriho umugabo cyangwa umugore, kuko mwese muri umwe muri Kristo Yesu”.
Gotquestions.org


text:
Michael Legge ni umuturage wo mu gace ka Kimberworth, mu mujyi wa Rotherham mu Bwongereza.Ni umukozi wo mu ruganda ufite ubwanwa bupima sentimetero 68, nyuma y’imyaka itandatu abuteretse.
Legge ni umwe mu bantu ba mbere bafite ubwanwa burebure mu gihugu cy’u Bwongereza.
Ubwo yaganiraga n’Ikinyamakuru The Mirror, yavuze ko iyo ari kwitunganya agiye ku kazi cyangwa ahandi bimutwara umwanya uruta uwo abagore bakoresha bitunganya kubera ubwo bwanwa.
Yagize ati “Iyo nsohotse nshobora kumara igihe kinini kurusha umugore kuko binsaba kubwoza (ubwana) kubwumutsa, nkanabusiga amavuta.”
Legge aza ku mwanya wa karindwi ku isi mu bafite ubwana burebure, mu mwaka wa 2014 yaje ku mwanya wa mbere mu Bwongereza.
Avuga ko yatangiye gutereka ubwanwa bwe ari intego yari yahanye na bamwe mu nshuti ze.
Ati “Byari intego n’urungano rwanjye tugira ngo turebe uzarusha abandi kugira ubwanwa burebure atabwogoshe.Bamwe bagiye babivamo umwe umwe, nanjye sinzi aho byari kungeza.”
Akomeza avuga ko yakomeje kubureka kugeza ubwo abonye o bishobora kumugirira akamaro.
Ubwanwa bwa Legge bufite sentimetero 68


text:
Usanga igitsina gabo muri rusange gikunze kuvuga no kuba nyambere mu rukundo aho benshi muri bo iyo bakunze bahita babivuga, ariko ngo hariho n’abandi usanga muri kamere yabo bacecetse cyane ku buryo biba bigoranye uri umukobwa kumenya niba yagukunze cyangwa ari ukukwishimira bisanzwe kuko ngo bene aba ntibakunze guhita babivuga ku mugaragaro. Mu gihe rero ubona hari umusore runaka udakunze kuvuga akaba ari kukwitaho, urubuga rwa interineti whatd omenreallythink.com rugaragaza ibimenyetso ushobora kureberaho ukamenya ubwoko bw’urukundo uyu musore agufitiye kugira ngo utanava aho winyuramo kandi atagukunda cyangwa se akaba yarashize hanyuma ugatinda kubimenya.
Dore ibyo bimenyetso ni ibi bikurikira:
1. Yirinda guhuza amaso nawe igihe muri kuvugana
Iyo umuhungu ucetsetse cyane yagukunze, usanga ashaka kuganira nawe ariko akirinda guhuza amaso nawe. Usanga afite indoro yoroshye ariko ngo yakuvugisha akareba hasi cyangwa se ku ruhande. Ngo ashobora kukureba urangaye nawe wamureba akamwenyura ubundi agahita yirebera hasi cyangwa se ku ruhande. Ibi ngo ni urukundo ruba rumurimo nta kindi.
2. Iyo uri kumuvugisha agira isoni
Usanga abasore bateye batya iyo bifitemo urukundo babyihezamo bigatinda kubagaragaraho. Ibi rero ngo bituma bagira amarangamutima adasanzwe iyo bagize amahirwe bakabona ubavugisha, aho ushobora kubona amaso ahise atukura, ibyuya bikaza, ukajya ubona yabuze uko yifata imbere yawe ndetse mwaba mutari kumwe akaba yagukorera nk’ikintu runaka ariko ntapfe kubikubwira yizera ko uzabibona. Ibi bimenyetso iyo bigaragaye kandi ukabona aba yifuza ko muba kumwe kenshi, nyabuneka mutabare kuko ngo aba yarashiriye imbere urukundo rwaramuzonze.
3. Usanga yigenzura igihe cyose azi ko uri hafi
Iyo agukunda akaba azi ko uri hafi aho, ko muri buhure cyangwa se municaranye usanga yiyitaho akanigenzura bihagije, aho ushobora gusanga yikora mu mutwe ngo yumve ko yasokoje niba afite umusatsi, atunganya amakora y’ishati, agira neza ipantalo ye cyangwa se ikabutura; mbese agenzura ko imyambaro ye imeze neza, ukabona ntatekanye. Iki ngo ni ikimenyetso cyo kumenyeraho ko uyu musore agufitiye urukundo.
4. Abura umutekano iyo abandi basore bari kukuvugisha
Ngo iyo abonye abandi basore bakuvugishije ishyari riramwica, akumva ababaye aho ngo ashobora no guhita aguhamagara ngo uze akubwire ukaba watangazwa no gusanga nta kintu gifatika yakubwiraga ahubwo kwari ukugira ngo abandi bakureke, cyangwa se akaba yanabwira nabi abo basore bandi. Byiteho kuko aragukunda ni uko yabuze uko yabikubwira.
5. Iyo ashaka kumenya nimero zawe za telephoni cyangwa se n’andi makuru kuri wowe abyaka abandi bakobwa b’incuti zawe
Uzasanga ashakisha ukuntu yiyegereza inshuti zawe azisabe nimero yawe ya telefoni, e-mail n’ibindi, aho kugira ngo abikwibarize kuko aba agutinya, wajya kubona ukabona araguhamagaye cyangwa se arakwandikiye akubwira amagambo y’urukundo kuko aba yumva bimworoheye kurusha kubikubwira amaso ku maso.
6. Iyo umukozeho ubona agize amarangamutima adasanzwe
Iyo muri kumwe ukamukoraho kabone nubwo waba ubikoze utabishakaga, ngo amera nk’ufashwe n’amashanyarazi, ukabona umubiri we uhise ubyakira vuba kandi agahinduka mu maso, akabura aho areba akigira hirya. Menya ko uko kumukoraho bigize icyo bivuga kuri we kandi ko asa n’aho akwiyumvisemo mbese aba yuzuwe n’ibisongamubiri.
7. Ahora ashaka kugufasha mu mirimo yawe itandukanye
Umusore wagukunze kandi kubikubwira bikamugora, usanga ahora yifuza kugufasha mu mirimo yawe utanabimusabye, niba mwigana yibwiriza kugufatira note, kugufatira umwanya uri bwicaremo, kugusobanurira niba ari umuhanga kukurusha, hanyuma mwaba muturanye cyangwa se afite ukuntu akugeraho ku buryo bworoshye, ukabona ko yihatira kugufasha mu byo uri gukora kabone nubwo yaba atabizi neza cyangwa se ari imirimo igoranye.
Niba rero uri umukobwa hakaba hari umusore ubonaho bino bimenyetso ukibaza ibyo ari byo bikakuyobera, ndetse ukumva aramutse akubwiye ko yagukunze utajijinganya kumwemerera urukundo, rwose wikwitesha amahirwe yo gukunda no gukundwa kuko agufitiye urukundo rurenze kandi ngo ni byiza ko ugenda usa n’umwereka ko ubibona ko agukunda kugira ngo arusheho gutinyuka.
Ni gute wamenya ko umusore ucecetse (udakunda kuvuga amagambo menshi) yagukunze?
Usanga igitsina gabo muri rusange gikunze kuvuga no kuba nyambere mu rukundo aho benshi muri bo iyo bakunze bahita babivuga, ariko ngo hariho n’abandi usanga muri kamere yabo bacecetse cyane ku buryo biba bigoranye uri umukobwa kumenya niba yagukunze cyangwa ari ukukwishimira bisanzwe kuko ngo bene aba ntibakunze guhita babivuga ku mugaragaro. Mu gihe rero ubona hari umusore runaka udakunze kuvuga akaba ari kukwitaho, urubuga rwa interineti whatd omenreallythink.com rugaragaza ibimenyetso ushobora kureberaho ukamenya ubwoko bw’urukundo uyu musore agufitiye kugira ngo utanava aho winyuramo kandi atagukunda cyangwa se akaba yarashize hanyuma ugatinda kubimenya.


text:
Itangazo rya Komite mpuzabikorwa y’ubumwe, amahoro n’ubwiyunge mu Rwanda
Taliki ya 23 Gashyantare 2013
Mu kinyejana gishize, amateka y’U Rwanda yakunze kurangwa n’umwiryane n’intambara za kirimbuzi. Abanyarwanda basubiranyemo, bahekura abavandimwe.
Inkomoko y’ayo mahano ni irari ry’ubutegetsi bw'udutsiko, ni ubutegetsi bubi bugendera kw’iterabwoba, kw’ivanguramoko n’uturere, bugakoresha akarengane, igitugu no kutubahiriza uburenganzira bw’ikiremwamuntu no guhindura Abanyarwanda ingaruzwamuheto.
Abanyarwanda muli rusange ntibahabwa ubwinyagambure ngo batange ibitekerezo byubaka, ahubwo barafungwa, bakicwa, abandi bakameneshwa mu gihugu cyabo bagahinduka impunzi.
Ubwicanyi bwarenze inkombe mu ntambara yo muli 1990 kugeza muli 1994, aho abarasanaga batatiye igihango cy’u Rwanda, bakoshya abatoni babo kwica abo badahuje ubwoko, akarere cyangwa ibitekerezo bya politiki. Iryo shyano ryarakomeje kugera n’aho byarenze imipaka y’igihugu, maze abayobozi b’u Rwanda batangira gukurikirana impunzi mu bihugu zahungiyemo bagamije kuzica no kuzigirira nabi. Ibintu bitigeze bibaho mu mateka y’U Rwanda.
Kubera izo mpamvu zose, twe abashyize umukono kuli ili tangazo, dufatanyije na bagenzi bacu duhuje umugambi, twashinze Komite yo gukusanya, kwiga no gutanga ibitekerezo ku bibazo birebana n’Ubumwe, Amahoro n’Ubwiyunge mu Rwanda.
Komite y’ubwiyunge ni urwego rwigenga, rudakorera mu kwaha kwa Leta. Ifashwa n’abajyanama n’abahuza b’inararibonye, bakunda U Rwanda n’Abanyarwanda nta vangura, kandi bazwiho kuvugisha ukuri no gukoresha ubutabera.
Umwe mu bahuza bakuru bemeye gushyigikira inshingano y’ubwiyunge ni Nyakubahwa Umwami Kigeli V Ndahindurwa.
Komite y’Ubwiyunge iboneyeho kumushimira by’umwihariko no gushimira abandi banyarwanda b’inararibonye bahise bitabira uyu mushinga bakemera kutubera abahuza cyangwa abajyanama.
Amashyaka ya politiki, amashyirahamwe yigenga, abantu ku giti cyabo batugiriye icyizere, nabo tubashimiye tubikuye ku mutima.
Komite y’Ubwiyunge iraritse Abanyarwanda bose bakunda amahoro n’ubumwe, b’intera zose, b’amoko yose n’uturere twose, aho batuye hose, haba mu Rwanda cyangwa mu mahanga, kugira ngo bashyigikire kandi bitabirire uyu mushinga ugamije kubafasha gusasa inzobe, kubabarirana, kwiyunga no gusabana, maze bakarangamira kubaka U Rwanda rushya rugendera ku buyobozi buhumuriza kandi burengera buri munyarwanda, muli demokrasi, mu mahoro, mu bumwe no mu majyambere.
Mw’izina rya Komite y’Ubwiyunge
Ndagijimana Jean-Marie Vianney
Matata Joseph
Sisi Evariste
Contact : Phone : +33659222780 - Email : jeanmarie.ndagijimana@gmail.com


text:
Yasuwe : Inshuro 4518 | Ibitekerezo: 0 | Aho ariho: Isi muri Rusange
Biratangaje! Impuguke Zashyize Ahagaragara Ibiranga Umukobwa Mubi n'UMukobwa Mwiza.
Tweet
By Leonce Ukurikiyimfura | December 03, 2016 saa 08:13:41
Ubusanzwe umukobwa mubi ndetse n'umwiza ushobora kubibonera ku mubiri we, ariko ibyo ntago ari byiza ku basore benda kurushinga, ahubwo icyiza ni ukureba ku mpande zombi, ubwiza bwo kumubiri ndetse n'ubwiza bw'umutima ( Imico ye n'Imyitwarire ye) Iriba24.com twahisemo kubashakira ibiranga umukobwa mwiza ndetse n'Umubi, mu rwego rwo kugira inama abasore ndetse n'inkumi ngo bajye bamenya uko bitwara. bimwe mu biranga umukobwa mwiza ni nko kugira imico myiza,ari nabyo buri musore yakajyendeyeho ashaka umufasha.
Dore bimwe mubizakwereka umukobwa mwiza cyangwa mubi:
ubwiza bwo ku mubiri
Umukobwa uteye gutya aba yujuje ibisabwa byose kugira ngo umukobwa abe mwiza ku mubiri.Aba ari mwiza, ashitura, avuga neza mbese byose aba abyujuje. Akoresha ubu bwiza ngo akurure abasore/abagabo. Akunda kuba afite inshuti nyinshi cyane z’abasore/abagabo. Aba abizi ko abantu babona ubwiza bwe kandi babimukundira,akabigenderaho agakina n’imitima yabo cyane abagabo kakahava. Ubu bwoko bw’abakobwa ntibuhazwa no gukundana n’umuntu umwe.
Inama:Nubwo uyu mukobwa ashobora kuguhesha ishema mu bandi ariko ntutinda kubona ko utahira iryo shema. Aza kukureba kuko hari icyo agukeneyeho, ubundi agasa n’ukwibagiwe.
Uzumva abantu babikubwira ko akundana n’abantu benshi cyangwa nawe uzabyibonera. Iyo umaze kumenya imico ye utangira gucanganyukirwa. Uyu mukobwa rero ni uwo kwitonderwa. Ni uwo gusohokana si uwo kubaka. Wikwibwira ko wazamuhindura niko ateye. Shaka ufite urukundo kuruta uko washidukira ubwiza ukazicuza.
Umunyabwenge
Iki ni icyiciro cy’abakobwa baba ari abanyabwenge. Ikintu cyose aba agifiteho ibitekerezo. Ashobora kukugira inama nziza kandi zubaka. Umwanya wabo munini bawumara basoma ibitabo,bari kuri internet biyungura ubumenyi kubintu batazi,..Ntibanga kwambara neza ariko ntibabiha n’umwanya. Kuribo amasomo n’ubumenyi biza mbere ibindi bikaza nyuma. Bakunda kugira inzozi nyinshi,iyo batsinzwe nko mu ishuri bumva isi ibarangiriyeho Nubwo uba ubona batitaye ku rukundo cyane nk’abandi bakobwa ariko nabo barakunda/bagakundwa. Inama:Niba ushaka gutereta umunyabitabo,ugomba kuba uzi kuryoshya ikiganiro kuburyo umushimisha ,ukamusetsa..bizoroha kumwegukana. Si ngombwa ko nawe uba uzi ubwenge bwinshi. Kumenya gutereta utavuga ubusa ahubwo uvuga ingingo zifatika . Numwereka ababyeyi bazamwishimira kuko aba afite imico y’umukobwa warezwe anitwara neza. Nimukundana azajya akugira inama bigufashe mu iterambere ryawe. Yavamo umufasha mwiza ariko ntago aba bakobwa bakunda umugabo watwawe n’imikino,muzajya mubipfa kuko nabo ntibabikunda. Ntagira agakungu n’abandi bakobwa Ntibita kubyo rubanda batekereza ahubwo bakunda gukora ibintu kuburyo bwabo. Inama:Uyu nawe yakuviramo inshuti nziza ndetse n’umufasha mwiza wazakurerera abana bawe. Niba ukoze amakosa arabikubwira kandi akakugira n’inama y’icyo wakora ngo ugaruke mu nzira.Ushakanye n’umukobwa umeze gutya, ababyeyi bawe byabashimisha cyane. Ibintu bye abikora kumurongo.
Arangwa no gukunda ibyo abahungu/abagabo bakunda. Akunda kandi agashimishwa no gutembera cyane ahantu hashya. Ntiyita ku myambarire cyane. Akunda kugira inshuti nyinshi z’abagabo kuruta iz’abagore. Mwene aba bakobwa bakunda kwisanga mu biganiro by’abahungu ndetse akabyibonamo. Inama:Gukundana n’umukobwa uteye gutya biragora. Uzahorana umutima uhangayitse kuko we yikundira abahungu/abagabo kuruta uko yisanga kubakobwa/abagore. Ugomba kwitegura kuba mukerarugendo ariko sinzi ko wamushimisha ,aba yumva yajya ahantu henshi hashoboka.Icyangombwa ni uko umenye imiterere imyanzuro ni iyawe. Kuba tubagezaho ibi byiciro ntibivuze ko umukobwa adashobora kwisanga afite imico yo mubindi byiciro ,mbese akaba yakwibona henshi.Intego ni ukwigisha abakobwa imico myiza babona kubindi byiciro. Abasore nabo bagomba kumenya guhitamo neza badashituwe n’ubwiza gusa. Ni byinshi baba bagomba kureba.
Umwari w’ urugo.
Uyu nawe ajya kumera nka muberarugo.Akunda abana kandi akagira ibitekerezo biruta imyaka ye kure. Atekereza ahazaza akanamenya gupangira ubuzima bwe buzaza. Ntabwo ahubuka niyo wamugaya abigendamo gahoro. Arangwa no gutega amatwi inshuti ze iyo zimugisha inama kandi akamenya gutanga inama nziza mu gihe gikenewe.
Iki ni icyiciro cy’abakobwa baba ari abanyabwenge. Ikintu cyose aba agifiteho ibitekerezo. Ashobora kukugira inama nziza kandi zubaka. Umwanya wabo munini bawumara basoma ibitabo,bari kuri internet biyungura ubumenyi kubintu batazi,..Ntibanga kwambara neza ariko ntibabiha n’umwanya. Kuribo amasomo n’ubumenyi biza mbere ibindi bikaza nyuma. Bakunda kugira inzozi nyinshi,iyo batsinzwe nko mu ishuri bumva isi ibarangiriyeho
Nubwo uba ubona batitaye ku rukundo cyane nk’abandi bakobwa ariko nabo barakunda/bagakundwa.
Inama:Niba ushaka gutereta umunyabitabo,ugomba kuba uzi kuryoshya ikiganiro kuburyo umushimisha ,ukamusetsa..bizoroha kumwegukana. Si ngombwa ko nawe uba uzi ubwenge bwinshi. Kumenya gutereta utavuga ubusa ahubwo uvuga ingingo zifatika .
Numwereka ababyeyi bazamwishimira kuko aba afite imico y’umukobwa warezwe anitwara neza. Nimukundana azajya akugira inama bigufashe mu iterambere ryawe. Yavamo umufasha mwiza ariko ntago aba bakobwa bakunda umugabo watwawe n’imikino,muzajya mubipfa kuko nabo ntibabikunda. Ntagira agakungu n’abandi bakobwa
Ntibita kubyo rubanda batekereza ahubwo bakunda gukora ibintu kuburyo bwabo.
Inama:Uyu nawe yakuviramo inshuti nziza ndetse n’umufasha mwiza wazakurerera abana bawe. Niba ukoze amakosa arabikubwira kandi akakugira n’inama y’icyo wakora ngo ugaruke mu nzira.Ushakanye n’umukobwa umeze gutya, ababyeyi bawe byabashimisha cyane. Ibintu bye abikora kumurongo.
Arangwa no gukunda ibyo abahungu/abagabo bakunda. Akunda kandi agashimishwa no gutembera cyane ahantu hashya. Ntiyita ku myambarire cyane. Akunda kugira inshuti nyinshi z’abagabo kuruta iz’abagore. Mwene aba bakobwa bakunda kwisanga mu biganiro by’abahungu ndetse akabyibonamo.
Inama:Gukundana n’umukobwa uteye gutya biragora. Uzahorana umutima uhangayitse kuko we yikundira abahungu/abagabo kuruta uko yisanga kubakobwa/abagore. Ugomba kwitegura kuba mukerarugendo ariko sinzi ko wamushimisha ,aba yumva yajya ahantu henshi hashoboka.Icyangombwa ni uko umenye imiterere imyanzuro ni iyawe.
Kuba tubagezaho ibi byiciro ntibivuze ko umukobwa adashobora kwisanga afite imico yo mubindi byiciro ,mbese akaba yakwibona henshi.Intego ni ukwigisha abakobwa imico myiza babona kubindi byiciro. Abasore nabo bagomba kumenya guhitamo neza badashituwe n’ubwiza gusa. Ni byinshi baba bagomba kureba.
Wikwiyicisha Inzara Ngo Uragabanya Umubyibuho Ukabire . Dore Uko Ugomba Kubijyenza.
Dore Amayeri Ibiryabarezi Bikoresha Maze Bikakumaraho Amafaranga.
Inkuru Ibabaje Ku bana bato: Impano Za Christmas Ngo zaba Zibagiraho Ingaruka mbi. Isomere!


text:
N’ubwo afite amashuri make afite ububasha bwo kuba umujyanama
Mu muhango wo gutora Njyanama na Nyobozi z’akarere ka Kirehe Nyiramahoro Théopiste asanga itegekonshinga rimuha ububasha bwo kuba umujyanama kubw’amashuri ye make.
Yabivugiye mu muhango wo kwiyamamaza kujya muri njyanama y’akarere mu muhango wabaye tariki 26 Gashyantare 2016 aho yatorewe mu bagore bagize 30% aba ari we ubahiga mu majwi.
Abenshi ntibumvaga uburyo umuntu yajya muri Njyanama y’akarere afite amashuri abanza ariko Nyiramahoro yarabibasobanuriye.
Yagize ati“ngiye kubatunguza ibitigeze biboneka kubandi, mfite amashuri umunani abanza, nshingiye ku itegekonshinga twitoreye niba mutararisomye niryo ryanyemeje kuza guhagarara imbere yanyu kandi nifitiye icyizere, wumvise ayo mashuri wakumva ko ntacyo amaze ariko mbabwiye umusaruro nabyaje ayo mashuri nta gipimo wawushyiramoâ€.
Yakomeje agira ati“ubushize inama y’abaminisitiri yanshize muri board ya NAEB ntimwabyiyumviye kuri radio?ubwo se icyizere nakigirirwa hejuru iyo Hano mu rugo mukakinyaka?igihugu kiranyizera nkagihagararira neza, ndurira indege nkijyana nkongera nkicyura kandi ngasohoza ubutumwa igihugu cyantumyeâ€.
Avuga ko kuba yarazamukiye mu murenge wa Musaza bitavuze ko ari bo bamuha agaciro gusa kuko mu mirenge yose ngo yamutorera akamaro yabagiriye.
Ati“mbarondoreye ibyo nakoze ni byinshi, ndangije umwaka ari njye uyobora Rwanda Coffee Cooperative Federation, ubu nasamukiye mu murenge wa Musaza ariko aho najya hose bantora,unjyanye Kigina bantora, unjyanye Nyamugari bantora unjyanye Gahara bantora ntiwapfa kunsinda, ibyo nakoze nibyo binsabira amajwi, none se abandi bambyaze umusaruro ndeke kuwubyarira akarere kacu ka Kirehe?â€
Mu matora yabagore bagera kuri 30% bigize njyanama y’akarere, Nyiramahoro niwe wabaye uwa mbere mu kutorwa n’abantu benshi agira amajwi 162ahita yinjira mubagize Njyanama y’akarere ka Kirehe.
Rwagasana Ernest wayoboraga Njyanama y’akarere icyuye igihe niwe wongeye gutorerwa kuyobora manda igiyeho y’imyaka itanu.
Muzungu Gerald yongeye gutorerwa kuyobora akarere ka Kirehe, Nsengiyumva Jean Damascene atorerwa umwanya w’umuyobozi w’akarere wungirije ushinzwe ubukungu n’imari, Mukandarikanguye Geraldine atorerwa kuba umuyobozi w’akarere wungirije ushinzwe imibereho myiza y’abaturage.


text:
Hoseya 1
1.Ijambo ryUwiteka ryaje kuri Hoseya mwene Bēri, ku ngoma ya Uziya niya Yotamu, niya Ahazi niya Hezekiya abami bu Buyuda, no ku ngoma ya Yerobowamu mwene Yehowasi, umwami wa Isirayeli. 26.1--27.8; 28.1--32.33 Abisirayeli bagereranywa numugore wa maraya ucyuwe 2.Igihe Uwiteka yatangiye kuvugana na Hoseya ubwa mbere aramubwira ati Genda ucyure umugore wa maraya ufite abana bibinyandaro, kuko iki gihugu cyakabije ubusambanyi bwo kureka Uwiteka. 3.Nuko aragenda acyura Gomeri umukobwa wa Dibulayimu, asama inda amubyaraho umuhungu. 4.Maze Uwiteka aramubwira ati Izina rye umwite Yezerēli, kuko hasigaye igihe gito ngahōra inzu ya Yehu amaraso ya Yezerēli, kandi nzamaraho ubwami bwinzu ya Isirayeli. 5.Uwo munsi nzavunagurira umuheto wa Isirayeli mu kibaya cyi Yezerēli. 6.Nuko asubizamo inda, abyara umukobwa. Uwiteka aramubwira ati Izina rye umwite Loruhama, uko ntazongera kugirira inzu ya Isirayeli imbabazi, ntabwo nzongera kubababarira ukundi. 7.Ariko ya nzu ya Yuda nzayibabarira mbakize ngiriye Uwiteka Imana yabo, kandi sinzabakirisha umuheto cyangwa inkota, cyangwa intambara cyangwa amafarashi, cyangwa abagendera ku mafarashi. 8.Nuko acukije Loruhama arongera asama inda, abyara umuhungu. Uwiteka ati 9.Izina rye umwite Lowami, kuko mutari ubwoko bwanjye nanjye sinzaba Imana yanyu
Uri gusoma Hoseya igice cya:


text:
Urwenya:Ibya Kinyogote na Katabirora
Ibya Kinyogote na Katabirora
Umugabo Kinyogote yakuviriye mu Ndorwa ajya gusura mucuti we Katabirora wari utuye i Bwishaza. Kinyogote ageze mu nzira, Katabirora amuhamagara kuri twa duterefoni bagendana mu ntoki. Aramubwira ati "uze kwihangana urasanga tudahari." None reka nkurangire uko ugera iwanjye. Nugera ku irembo, nta kibazo umuzamu aragukingurira. Urugi rwinjira mu nzu na rwo nta kibazo rugutera, twahaye umuzamu urufunguzo aragufungurira. Ikibazo ni ukuntu ugera mu cyumba cy'uruganiriro ngo uze kuba wiruhukira. Numara kwinjira mu nzu uratambika mu kirongozi, nugera imbere ukate ibumoso noneho uze kubona urugi rusize irangi ry'icyatsi kibisi. Narwo ntirufunze, ariko byakurushya kurufungura kuko umuzamu adashobora kwinjira mu nzu ngo agufashe. Ubwo uraza kuzamura n'ikirenge ufatishe kuri serrure ufungure. Cyangwa se wakoresha n'inkokora." Kinyogote ati "ese ndinda nkoresha ikirenge cyangwa inkokora kubera iki, kandi mfite intoki?' Katabirora ati "niba ari ibyo subira inyuma utahe iwanyu. Jye nari nzi ko izo ntoki zose ziba zicigatiye urwagwa n'andi mafunguro unzaniye, bityo ntubone uko ufungura. None ndumva ugomba kuba uje imbokoboko. Abashyitsi nkawe ntibisanga kwa Katabirora ka Ruzagiriza ." http://facebook.com/byendagusetsa
Shyiraho Igitekerezo!
Subscribe to: Post Comments (Atom)


text:
Umunsi umwe nararwaye ndi ku ishuri ariko bidakanganye, nsaba uruhushya ngo ntahe maze ndaruhabwa ngo ntahe nje kwivuza nimara gukira nzahite nsubirayo dore ko twari tugiye kwinjira mu bizamini.
Mu gihe naringiye gusohoka mu kigo nahisemo kubwira mushuti wanjye ariko wigaga ataha ngo amperekeze kuko we yari afite akanya kandi buri bucye ari weekend.
Yaremeye turagenda ariko musaba ko twabanza tukajyana ku musore dukundana nkabanza kuruhuka kuko numvaga ndikuzengerezwa kandi nari nanamukumbuye singiye kwirarira.
Tukigera ku rugi rw’igipangu yari atuyemo twarakomanze tubura umuntu udukingurira,ariko ku bw’amahirwe umusore w’umunyakenya babanaga yaraje arakingura, kuko yari anzi ntakibazo turinjira.
Nabanje kumubaza niba Wilson ariyo(umukunzi wanjye) mbona aguye mu kantu ariko ambwira ko ariyo gusa ansaba ko naba ndi mu ruganiriro kuko hari utwo yari ahugiyemo.
Naricaye gato numva ndashaka kuryama nkaruhuka, mpita mboneza mu cyumba, nsanga uwo nita umukunzi wanjye aryamanye n’undi mukobwa barimo gukora imibonano mpuzabitsina.
Nabuze icyo nkora, ariko wa mushuti wanjye twavanye ku ishuri yaramfashe arampindukiza arantwara anyuriza moto, ndataha kuko numvaga ntazi iyo ndi bitewe n’ibyo nabonye.
Hashize iminsi ibiri Wilson atarampamagara, ku munsi wa gatatu mbona telefoni irasonnye ndebye nsanga niwe ndayitaba maze ansaba ko nakwiregagiza ibyabaye maze nkamuha umwanya tukaganira akambwira ukuri kose.
Nabanje kwanga ariko ndiyumvira ndamwemerera muha umunsi wo kuwa gatanu.
Twaje guhura ambwira ko uwo mukobwa baryamanye atamukundaga aranyinginga ngo mubabarire simwange kuko nibiba aziyahura, kandi namenye ko yamuteye inda akaba yaratangiye kumwihunza.none bakunzi b’urubuga Kigalihit.rw nabonye mugira ibitekerezo byiza nabasabaga kungira inama!Nkore iki?


text:
‘’Sigaho gukomeza ugerageza kwemeranya n’icyaha cyawe.’’
‘’Bahamagara Loti aramubaza bati:’’Abo bagabo binjiye iwawe iri joro bari he?’’Basohore turyamane nabo.’’Itangiriro 19:1-5
Igihe cya nyacyo cyari kigeze kuri Loti. Abagabo b’Abanyasodomu bari bakikuje inzu ye, basakuza. Bategeka Loti gusohora abamarayika babiri bari binjiye mu nzu ye, kugirango babafate ku ngufu.
Mbega ibintu byari bikomeye! Ikintu cya mbere Loti yagombaga gukora ni kugerageza kumvikana nabo banyasodomu. Kuba Loti yari atuye ku marembo y’umudugudu bigaragaza ko ashobora kuba yari umucamanza waho. Yagerageje kumvikana naba banyesodumu kugirango ntatakaze ubunyangamugayo bwe, kugeza ubwo abita ‘’benese’’, bigaragaza ko nta buremere yahaga icyaha cy;abo banyesodomu.
‘’Arababwira ati: Benedata,ndabinginze mwe gukora icyaha kingana gityo! Nimunyumve: Mfite abakobwa babiri bakiri sugi. Ndababazanira, mubakorere ibyo mushaka, ariko mwe gukora kuri abo bagabo, kuko bari musi y’ipfundo ry’inzu yanjye.’’Itangiriro19:6-8
Umuhanga muri theologie yanditse ko Loti yari azi ko abakobwa be ntacyo bari bubatware,kubera ko abo banyesodomu bari abatinganyi. Wenda Loti yibwiraga atya ati ngo:’’Aba bagabo ni abatinganyi, barashaka kwishimisha bari hamwe, kugira ngo bahaze irari ryabo.
Ntacyo bakora ku bagore. Nimbaha abakobwa banjye, bazabangarurira mu gitondo ntacyo babakozeho.’’
Mbega ubusazi! Niyo byaba ari ukuri, Loti yagerageje gusimbuza icyaha kimwe ikindi. Ntabwo bishoboka gusubiza inyuma irari ry’ubusambanyi. Uru rugero rwa Loti rutugaragariza uburyo ki icyaha cyihishe kigira ingaruka ku mukiranutsi, ubayeho mu kudasobanukirwa.
Icyaha Loti yari afite cyamushyize ahantu hateye ubwoba , kuburyo yari yiteguye gutanga ikintu icyaricyo cyose, harimo n’umuryango we, kugirango yihagarareho!
Loti ntabwo yari yiteguye guhangana n’ukuri kw’ibintu. Yagerageje uko ashoboye, anyura ku ruhande, agaca inyuma y’ukuri, kandi Imana yarashakaga kumubohora.
Bakundwa, iyi ni imyitwarire ya benshi mu Bakristu, bihumuriza bo ubwabo, bakibwira ngo:’’Imana yanjye ni Imana y’ubuntu. Yankijije ibyaha kera, na none izongera inkize.’’ Oya! Imana Iratubwira binyuze muri ubu butumwa, ngo ntukongere kugerageza kuburana n’icyaha, ugakora utwaha duto kugira ngo ureke binini. Byose bigomba kurekwa, byaba ibinini cyangwa bito!
Ubutumwa bwaDavid Wilkerson bwasemuwe na Isabelle


text:
Igisubizo: Mu myizerere ya Gikristo, harimo gucanganyikirwa kwinshi cyane, ku byerekeye ikintu gikurikiraho iyo umuntu amaze gupfa. Bamwe bashyigikira ko nyuma yo gupfa, buri muntu “asinzira” kugeza ku munsi wa nyuma w’urubanza, kandi ko nyuma y’ibyo umuntu yoherezwa mu ijuru cyangwa mu ihaniro ry’iteka. Abandi bemera ko ku munsi w’urupfu, abantu bahita bacirwa urubanza ako kanya, maze bakwoherezwa aho bagomba kuba ubuziraherezo. Ndetse hari n’abandi bahamya ko iyo umuntu apfuye, umwuka we woherezwa “by’agateganyo” mu ijuru cyangwa mu ihaniro ry’iteka, ugategereza umuzuko wa nyuma, urubanza rwa nyuma, n’iherezo ry’aho ugomba kuba ubuziraherezo. Nyuma y’ibyo, Bibiliya yo ivuga ko bigenda bite nyuma yo gupfa?
Icya mbere, ku muntu wizera Yesu Kristo, Bibiliya itubwira ko nyuma yo gupfa umwuka w’abizera ujyanwa mu ijuru, kuko baba bababariwe ibyaha byabo, nyuma yo kwakira Kristo nk’Umucunguzi wabo (Yohana 3:16, 18, 36). Ku bizera, urupfu ni “ukwitandukanya n’umubiri no kubana n’Umwami wacu” (2 Abakorinto 5:6-8; Abafilipi 1:23). Nyamara, mu bice byo mu 1 Abakorinto 15:50-54 no mu 1 Abatesalonike 4:13-17 havuga ko abizera ari abazuwe kandi bakambikwa imibiri ifite ubwiza bwa Kristo. Niba abizera bagomba guhita bajya kubana na Kristo ako kanya nyuma yo gupfa, uyu muzuko waba umazi iki? Biragaragara ko niba umwuka w’abizera uhita ako kanya ujya kubana na Kristo nyuma y’urupfu, umubiri twambaye usigara mu mva “usinziriye.” Mu gihe cy’umuzuko w’abizera, umubiri twambaye urazurwa, ugahabwa ubwiza bwa Kristo, ndetse ukongera guhuzwa n’umwuka. Uyu mubiri wambitswe ubwiza ukanahuzwa n’umwuka, uzaba ubugingo buhoraho bw’abizera iteka ryose mu ijuru no mu isi nshya (Ibyahishuwe 21-22).
Icya kabiri, ku bantu batarakira Yesu Kristo nk’Umucunguzi, urupfu rusobanura igihano gihoraho iteka ryose. Ariko, nkuko bigenda ku iherezo ry’abizera, abatizera nabo basa n’aho bemera ko bahita bajya ahantu bazaba by’agateganyo, bategereje umuzuko wa nyuma, urubanza, ndestse n’iherezo ry’iteka ryose. Muri Luka 16:22-23 hatumenyesha ko umutunzi yababajwe cyane, akimara gupfa. Ibyahishuwe 20:11-15 hagaragaza kandi ko abatizera bose bazazurwa, bacirwe urubanza imbere y’intebe y’ubwami nini yera, nyuma bajugunywe mu nyanja yaka umuriro. Abatizera, ntibazahita bajugunywa mu ihaniro ry’iteka (inyanja yaka umuriro) bakimara gupfa, ahubwo bazaba by’agateganyo imbere y’intebe y’urubanza kandi bacirweho iteka. Ariko kandi, n’ubwo abatizera badahita bajugunywa ako kanya mu nyanja yaka umuriro, ikibategereje bakimara gupfa, ntabwo ari ikintu gishimishije na busa. Nkuko umutunzi yatatse cyane ati: “Ndimo kubabazwa bikomeye n’uyu muriro” (Luka 16:24).
Ni cyo gituma, nyuma y’urupfu, umuntu azatura “by’agateganyo” mu ijuru cyangwa mu ihaniro ry’iteka. Nyuma y’ubwo buturo bw’agateganyo, igihe cy’umuzuko wa nyuma nikigera, ibidutegereje ntibizahinduka. “Ahantu” nyaho tuzaba tugidutegereje iherezo ryacu ubwa nyuma ni ho hazahinduka. Abizera bazakingurirwa imiryango y’ijuru n’isi bishya (Ibyahishuwe 21:1). Abatizera bajugunywe mu nyanja yaka umuriro (Ibyahishuwe 20:11-15). Ubwo ni bwo buturo bw’abantu bose bwa nyuma, kandi butazagira iherezo—bushingiye burundu k’uburyo abantu bazaba barakiriye Yesu Kristo wenyine nk’Umucunguzi cyangwa baranze kumwakira (Matayo 25:46; Yohana 3:36).
Ikibazo: Bigenda bite nyuma yo gupfa?
Igisubizo: Mu myizerere ya Gikristo, harimo gucanganyikirwa kwinshi cyane, ku byerekeye ikintu gikurikiraho iyo umuntu amaze gupfa. Bamwe bashyigikira ko nyuma yo gupfa, buri muntu “asinzira” kugeza ku munsi wa nyuma w’urubanza, kandi ko nyuma y’ibyo umuntu yoherezwa mu ijuru cyangwa mu ihaniro ry’iteka. Abandi bemera ko ku munsi w’urupfu, abantu bahita bacirwa urubanza ako kanya, maze bakwoherezwa aho bagomba kuba ubuziraherezo. Ndetse hari n’abandi bahamya ko iyo umuntu apfuye, umwuka we woherezwa “by’agateganyo” mu ijuru cyangwa mu ihaniro ry’iteka, ugategereza umuzuko wa nyuma, urubanza rwa nyuma, n’iherezo ry’aho ugomba kuba ubuziraherezo. Nyuma y’ibyo, Bibiliya yo ivuga ko bigenda bite nyuma yo gupfa?


text:
Ubukorerabushake si ubwa none mu muryango nyarwanda, ahubwo bwanahozeho mu muco, aho wasangaga uwagize ikibazo bagenzi be bamutabara bakamufasha, ahari amakimbirane bakayacoca, ibyo byose bigakorwa nta kiguzi cyangwa ikindi gihembo gitegerejwe.
No mu Rwanda rw’ubu ruvugwa imyato mu ruhando rw’amahanga kuko rukataje mu iterambere, ubukorerabushake bufite uruhare runini mu byo iki gihugu cyagezeho, ariko ngo ikigero cy’ubwitabire ntikiragera ku gikenewe nubwo nta bushakashatsi burakorwa nk’uko bitangazwa na Fred Mufuluke, Umuyobozi mukuru ushinzwe imiyoborere n’imikorere y’inzego z’ibanze muri Minisiteri y’Ubutegetsi bw’Igihugu, MINALOC.
Mufuluke ati “Ubwitabire navuga ko turi ku rwego rushimishije ariko sinavuga ko byose bikorwa. Nk’ibikorwa by’umuganda, usanga mu bice by’icyaro witabirwa hafi 100%, ariko wagera mu mujyi ugasanga bitakozwe nk’uko byifuzwa ariko na bo bakora ibyo turabishima. Ariko na none duhagurutse twese tugakora twarushaho kugera kuri byinshi.”
Ikibazo cy’ubwitabire budahagije mu bikorwa by’Ubukorerabushake, ni cyo cyatumye Umuryango Mpuzamahanga urwanya ruswa n’akarengane mu Rwanda (Transperency International Rwanda/TI-Rwanda) utumiza inama nyunguranabitekerezo yari igamije guhuriza hamwe inzego zose bireba ngo harebwe icyakorwa kugira ngo ubwitabire muri ibyo bikorwa bwiyongere.
Aganira n’Abanyamakuru, Umuyobozi w’uwo muryango, Ingabire Marie Immaculée, yagize ati “Twebwe rero nka TIR mu byo dushinzwe harimo no guharanira imiyoborere myiza, n’iby’ubukorerabushake rero birimo, twashatse rero ko abantu bose babikoramo duhure, tugaragaze uko tubibona, dufate n’ingamba, twibaza ngo twakora iki kugira ngo bizamuke? Kuko ikigaragara ntabwo turagera ku rwego twifuza.”
Nubwo umuganda utaritabirwa uko bikwiye, umaze kwinjiriza u Rwanda akayabo
Isuzuma ryakozwe na Minaloc ryasanze umuganda nka kimwe mu bikorwa by’ubukorerabushake bishobora kugenerwa agaciro mu mafaranga, aho ngo kuva watangizwa mu 2007 agaciro k’ibyakozwe mu muganda kagiye kiyongera.
Imibare igaragaza ko mu 2007 ibikorwa by’umuganda byari bifite agaciro ka 4.112.943.849 Frw, muri 2008 byageze kuri 4.852.758.196 Frw, mu 2009 amafaranga y’umuganda yageze kuri 9.451.364.195 Frw, muri 2010-2011 aba 7.347.720.172 Frw, muri 2011-2012 aba 12.524.063.160 Frw, muri 2012-2013 yabaye 12.768.320.156 Frw, muri 2013-2014 aba 17.085.052.086 Frw, muri 2014-2015 yageze kuri 19.033.371.462 Frw na ho muri 2015-2016 umuganda winjiza 19.263.415.427 Frw.
Icyakora ngo hari n’ibindi bikorwa byinshi bitoroshye kubonerwa agaciro mu mafaranga, ariko bigira uruhare runini mu iterambere ry’u Rwanda.
Mufuluke ati “Ubukorerabushake ni gahunda twimakaje imbere mu gihugu cyacu, iyo urebye byinshi mu bikorwa mu gihugu cyacu, hari ibyo wakwibaza ngo ingengo y’imari iva he? Mu by’ukuri ukurikije ingengo y’imari tuba dufite ukareba n’ibikorwa, usanga bitangana. Bitwereka ko hari ibikorwa byinshi cyane bikorwa kubera abakorerabushake benshi dufite mu gihugu cyacu.”
Bimwe muri ibyo bikorwa byinjiriza u Rwanda akayabo, twavuga urugerero rw’abanyeshuri basoza amashuri yisumbuye, abakorerabushake mu bikorwa by’amatora, Abayobozi muri Njyanama z’inzego z’ibanze, ibi kimwe n’ibindi bikorwa ngo bikaba bitajya bibonerwa agaciro mu mafaranga, ariko bikagira uruhare ntagereranywa mu iterambere ry’igihugu.
Minaloc yatangije uburyo bushya bwitezweho kuzamura umusaruro w’Ubukorerabushake
Bumwe muri ubwo buryo bushya Minaloc yatangije harimo ko buri rwego,rwaba urwa Leta cyangwa urwigenga, ibigo byigenga ndetse n’ibya leta, bizajya bikora ubukorerabushake nko guhugura abaturage, ndetse no kubasangiza ibikorwa.
Aha hatanzwe urugero rw’abanyamategeko bashobra kujya bahugura abaturage ndetse bakabagira inama mu by’amategeko, kandi bigakoranwa ubukorerabushake nta kindi kiguzi cya serivisi gitegerejwemo.
Raporo y’Umuryango w’Abibumbye igaragaza ko ubukorerabushake ahenshi ku Isi abantu batarasobanukirwa neza, bityo ibikorwa byabwo ntibihabwe agaciro bikwiye, ari na yo mpamvu bwagenewe umunsi mpuzamahanga wizihizwa tariki ya 5 Ukuboza buri mwaka.
Mu mashami y’umuryango w’abibumbye, harimo na ‘United Nation Volunteers Programme’, rishinzwe gukurikirana ibikorwa by’ubukorerabushake bikorwa hirya no hino ku Isi bigamije iterambere, buri mwaka ukanakora raporo y’ibikorwa byagezweho.


text:
Mu gihe mu murenge wa Bugarama hamaze iminsi havugwa ikibazo cy’igabanuka ry’ibiribwa kubera ko izuba ryahacanye, ubuyobozi bw’aka karere bwo buravuga ko hari aho abaturage batazagira ikintu na kimwe basarura kubera ko izuba ryabyishe burundu, ariko ngo hari icyizere ko ibiribwa bitazabura cyane.
Mu kiganiro n’abanyamakuru, umuyobozi w’aka karere Herelimana Frédéric, yavuze ko ikibazo cy’amapfa muri uyu murenge cyatewe n’izuba ryinshi gihangayikishije akarere kose, ariko ngo kugeza ubu abaturage ntibaragera aho Babura ibyo kurya.
Yagize ati “Akarere kacu ni akarere kari gasanzwe kera cyane kanagira imvura ihagije, ariko muri iki gihembwe cy’ihinga gishize si ko byagenze imirenge imwe n’imwe yahuye n’izuba rikabije, cyane cyane mu murenge wa Bugarama, aho twatakaje hegitari 501 z’ibigori, hegitari 80 z’ibishyimbo n’izindi 40 z’umuceri.
Izi tukaba nta cyizere gihari cyo kuzisaruraho na duke, ariko ahandi ho abaturage bakaba bazageramo.”
Meya yakomeje avuga ko iki kibazo kizazahaza cyane abaturage b’akagari kose ka Ryankana n’agace ka Kabamba mu kagari ka Pera bagera ku 2300, kubera ko bahinze izuba rigahita ricana, ariko ngo bikaba bikurikiranirwa hafi ku buryo mu gihe ibiribwa byabura bagobokwa.
Yagize ati “Iri zuba ryateye amapfa, abaturage baho koko ntibarya uko baryaga, ariko ndagira ngo mbabwire ko nta nzara iri mu karere kacu, nta nzara iri mu Bugarama, kuko nta raporo turahabwa y’abaturage basuhutse cyangwa hari uwaba yishwe n’inzara, gusa ikibazo ni icyo, kandi tugifitiye ingamba zaba ari iz’igihe cya vuba cyangwa ikirekire.
Harimo izo gutangira kwigisha abaturage guhunika imyaka ndetse no kuhira imyaka yabo, kuko imiterere y’ikirere twari dufite yari yaratumye twirara.”
Uyu muyobozi agira inama abaturage yo kugana aho byeze mu yindi mirenge bagahahirayo nk’uko bisanzwe igihe hari abatejeje abandi bejeje, bagatangira gutekereza ukuntu imigezi ihari yabafasha kujya buhira, ibibazo nk’ibi ntibizongere kuba muri aka karere.
Iki kibazo kije gisanga ihenda rikabije ry’ifu y’imyumbati yari bimwe mu biryo by’ibanze by’abaturage b’uyu murenge, bakanavuga ko bigiye guhurirana n’itangira ry’amashuri, bakagira impungenge ko iki kibazo cyatera guta amashuri kw’abana bamwe, gusa ubuyobozi bwo buvuga ko nta mwana uzata ishuri.
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Hari ibibazo byinshi abantu bibaza, rimwe na rimwe bigashingira ku myemerere y’amadini n’amatorero igenda itandukana, cyangwa se na bamwe mu bayoboke bayo bakaba hari ibyo bemera ariko batabasha kubisobanurira ubibabajije. Bene iyi myemerere hari ubwo ishingira k’uwatangije idini runaka, agahitamo kuriha umurongo runaka bitewe n’icyo yifuza.
Aha hari ikibazo kimwe twibajije kibaza ngo ‘’ Ese koko Yesu niwe nzira yonyine yangeza mu ijuru?’’ Mu gusubiza iki kibazo turifashisha Bibiliya.
Mu by’ukuri iyo usomye Bibiliya, uretse wenda k’uwaba atayemera cyangwa se ayumva ukundi, ariko hari amagambo usoma ukabona neza ko inzira imwe rukumbi dufite ubu, izina dufite ubu tubasha gukirizwamo tugahinduka abana b’Imana. Yesu ubwe yarivugiye ngo ‘’ni jye nzira, n’ukuri n’ubugingo ntawe ujya kwa Data ntamujyanye.’’ Yohana 14:6
Ndagira ngo hano twumve ikintu kimwe, nta bwo Yesu ari imwe mu nzira nyinshi zijya mu ijuru, oya, ahubwo niwe nzira nka yo yonyine. Nta wundi, yaba azwi n’abantu benshi, yaba yemerwa n’imbaga nyamwinshi, yaba afite ubumenyi bwihariye, yaba afite kwera kwinshi, ntibyamubera uburyo bwo kunyurwaho cyangwa kugenda adaciye inzira imwe yaharuwe ni kuri Yesu, ukabona kugera kuri Data ( Imana).
Reka turebe impamvu Yesu ari we nzira yonye ibasha kutugeza mu ijuru:
1. Yesu niwe watoranyijwe n’Imana kutubera Umukiza. Bibiliya iravuga ngo ‘’Nimumwegere niwe Buye rizima ryanzwe n’abantu ariko ku Mana ryaratoranijwe’’ 1 Petro 2:4 ( Mbese yarabitorewe).
2. Yesu ni we wenyine wavuye mu ijuru kandi akaza gusubirayo . ‘’Ntawazamutse ngo ajye mu ijuru keretse Umwana w’umuntu wavuye mu ijuru, akamanuka akaza hasi’’ Yohana 3:13
3. Ni we muntu wenyine wabashije kubaho ubuzima bukiranuka, nta ntege nke z’icyaha zamuranze. ‘’Kuko tudafite umutambyi mukuru utabasha kubabarana natwe mu ntege nke zacu, ahubwo yageragejwe uburyo bwose nkatwe, keretse y’uko atigeze akora icyaha.’’ Abaheburayo 4:15
4. Niwe gitambo cyonyine cy’ibyaha. ‘’Uwo niwe mpongano y’ibyaha byacu, nyamara si ibyaha byacu gusa ahubwo ni iby’abari mu isi bose.’’ 1 Yohana 2:2
Uretse ibi iyo ukomeje gusoma ijambo ry’Imana ubona ko Yesu ari irembo ry’intama, yabashije guhuza amategeko n’ibyahanuwe. Yatsinze urupfu. Hari naho Bibiliya yerura ikavuga ko ari we muhuza wacu n’Imana. ‘’Kuko hariho Imana imwe, kandi hariho umuhuza umwe w’Imana n’abantu, nawe ni umuntu, ari we Yesu Kristo. 1 Timoteyo 2:5
Uyu niwe Imana yashyize hejuru imuha izina risumba ayandi mazina , Abafilipi 2:9, ni we mutsima w’ubugingo, niwe kuzuka, umwizera ntazarimbuka ahubwo ahabwa uugingo buhoraho. Yesu afite ingingo nyinshi zimuhamiriza gutsindira iri soko ryo kutugeza mu ijuru. Ni nde wundi ufite ibigwi nk’iby’uyu mwami? Ntawe, ni Yesu wenyine.
Bibiliya iravuga ngo kuko nta rindi zina munsi y’ijuru, abantu baherewemo gukizwa atari irya Yesu Kristo. Ibyakozwe n’intumwa 4:12
Mbese ubugingo buhoraho mu ijuru wabasha kubugeraho gusa ri uko uciye mu nzira iboneye ariyo Yesu Kristo. ‘’Ubu nibwo bugingo buhoraho, ko bakumenya ko ari wowe Mana y’ukuri yonyine, bakamenya n’uwo watumye ari we Yesu Kristo.’’ Yohana 17:3
Tugomba kwizera Kristo wavuye mu ijuru, akaza mu isi, akavukira mu mugore, akajya ku musaraba, agapfa kubera ibyaha byacu ngo atubere impongano y’ibyaha byacu, hanyuma akazuka ubu akaba ari muzima. Iryo niryo pfundo ry’ubutumwa bwiza.
Nshuti Yesu niwe nzira yonyine ijya mu ijuru nk’uko ibyanditswe byera bibihamya. Niba utaramwizer, ngwino nawe aracyagutegereje ngo umwizere, aguhe ubugingo buhoraho. Imana iguhe umugisha, amen.


text:
Ubusanzwe iyo umuntu yumva atameze neza, ajya kwa muganga, bakamusuzuma, bakamukorera ibizamini byose bishoboka ngo babashe gusobanukirwa indwara arwaye mu rwego rwo kumenya imiti bamuha izamuvura. Nubwo uburwayi umuntu wese abasha kubona, ariko burya no mu buryo bw’Umwuka umuntu ashobora kurwara, kandi agakenera abavuzi, akajya gukoresha ibizamini, bivuze ko aramutse atabikoze ashobora no kuremba mu buryo bw’Umwuka.
Ibi ni nabyo bishobora kuba ku itorero rya gikristo, iyo rirwaje abakristo benshi birangira naryo rirwaye muri rusange. Nk’uko tubikesha urubuga rwa gikristo Infochretienne.com, tugiye kubageza bimwe mu bintu biranga itorero rirwaye.
1. Kumanuka k’umubare w’abitabira amateraniro. Biratangaje kubona umuntu ayobora itorero ntabashe kureba impinduka zishingiye ku mubare w’abitabira iteraniro. Wenda tuvuge uku kwezi hitabiraga abantu runaka, ni byiza kureba niba mu kwezi gutaha nta mpinduka zabayeho. Muri bimwe biranga itorero rirwaye ni ukubura mu materaniro, kandi Bibiliya ivuga ko tudakwiye kubyirengagiza.
2. Kubura ibyishimo ( bikamanuka mu bihe byo kuramya Imana). Aha naho cyaba ikimenyetso kuko mu gihe cy’amateraniro y’abera baramya Imana, gikwiye kurangwa n‘ibyishimo n’umunezero udasanzwe bituruka ku Mwami Imana. Birumvikana ko bihera mu mutima, ariko bikagera no hanze.
3. Usanga ivugabutumwa ritagitanga umusaruro. Ubusanzwe itorero rizima rigomba kubyara abizera bashya. Uwanditse iyi nkuru avuga ko byibuze abantu 20 bazana umuntu umwe kuri Kristo mu mwaka, naho itorero rigizwe n’abantu 200, rikazana byibuze 10 mu mwaka.
4. Intege nke aho ribarizwa. Ubusanzwe itorero rikwiye kugera mu gace runaka, hagahita haboneka impinduka zifatika, kandi rikagira imbaraga zirihesha kuzana impinduka aho hantu no guhindura abahatuye kubw’imbaraga z’ubutumwa bwiza. Birababaje kubona ahantu huzuye amatorero ariko ugasanga uko ibyaha byakorwaga mbere, ntacyahindutse. Ibi bigaragaza ko itorero rirwaye.
5. Umwanya munini bawumara mu nama aho kuwumara bamamaza ubutumwa bwiza. Itorero rirwaye rihora mu nama ziga uko ibintu bizakorwa, aho kubishyira mu bikorwa.
6. Inama zuzuyemo gukomeretsanya kwa hato na hato. Ibi bishobora guterwa n’ibyo abakristo batumva neza. Amatorero arwaye akora inama zishobora no kugaragaramo imirwano, umujinya, kutumvikana gukabije n’ibindi byinshi.
7. Itorero rirwaye, abapasiteri n’abandi bayobozi b’itorero baba bafatwa nk’abakorera imishahara gusa. Iyi ninayo shusho abayoboke babo bababonamo. Mugihe itorero rizima ribona abariyoboye nk’abafatanyabikorwa bo kubayobora inzira yo kwamamaza ubutumwa bwiza.
Ibi ni bimwe mu byegeranyijwe ariko nawe wakongeraho ibindi. Ese wowe iryo ubarizwamo uyu munsi rimeze gute? Rifite ubuhe burwayi? Bumwe mu bwo twavuze cyangwa ubundi? Ufit inshingano zo kurisengera no gusaba Imana kugira igire icyo ikora. Niba uyoboye ni umwanya wawe wo kumenya indwara y’itorero uyoboye no gushaka igisubizo. Imana ibashoboze mu izina rya Yesu, amen.


text:
“Umunyabyaha nareke ingeso ze, ukiranirwa areke ibyo yibwira agarukire Uwiteka na we aramugirira ibambe, agarukire Imana yacu kuko izamubabarira rwose pe.”Yesaya 55:7
Billy Graham umuvugabutumwa bwiza bwa Yesu Kristo,avuga ko nta cyaha gito cyangwa kinini imbere y’Imana ariko ko abaza imbere y’Imana kwihana ibyaha bose Imana ibababarira.
Yakomeje kuvuga ko ikintu gitandukanya abantu n’Imana ari ukutagira ubushake bwo kuyegera naho abayegereye bose babona imbabazi zayo.Bill Graham akibaza impamvu abantu badashaka kwegera Imana ngo bahabwe imbabazi n’ubugingo buhoraho iteka igihe baba bizeye Yesu Kristo.
Zimwe mu mpamvu zituma abantu bumva badakwiye guhindukira ngo bagaruke ku Mana,hari igihe baba batekereza ko bakoze ibintu bibi biteye ubwoba bityo Imana ikaba idashobora kubababarira,kwanga ko ibyaha byabo byajya ahagaragara kimwe nuko hari n’abandi banga gushaka imbabazi z’Imana kuko bayanga bakumva nta kintu na kimwe bakorana n’Imana. Imana ihamagara abantu bose kugira ngo bayisange ibababarire ariko bisa n’aho batabyitaho nyamara Imana yaratanze imbabazi zayo ubwo yemeraga gutanga umwana wayo Yesu Kristo.
Bill Graham ati”nta mpamvu n’imwe wabona yatuma utita ku mpano nk’iy’imbabazi,impano Yesu Kristo yatumye uhabwa yemeye gutanga ubugingo bwe kuko Yesu Kristo aragukunda,wireba ibya kera ngo wumve ko Imana itakubababarira,Imana iragushaka kugira ngo iguhe ikaze mu bana bayo.”


text:
Ntibavuga–bavuga (Ibyerekeye Ingoma)
Bimwe mu bintu byahabwaga agaciro mu muco wacu wa Kinyarwanda, harimo n’ingoma kuko niyo yari ikimenyetso cy’ubutegetsi bwa kera ikaba yarasimbuwe muri ibi bihe turimo n’ibendera. Ako gaciro rero ingoma yahabwaga kagaragazwaga n’amagambo yakoreshwaga by’umwihariko ku ngoma.
Ayo magambo rero akaba ari aya akurikira:
Gutangira kuvuga -Gusuka
Kurangiza kuvuga - Gutunga
Kugurwa - Gukoshwa
Kumanikwa - Kujishwa
Gushyushywa - Koswa
Gufashwa hasi - Kururutswa
Kubazwa - Kuramvurwa
Gushyirwaho (...)
Bimwe mu bintu byahabwaga agaciro mu muco wacu wa Kinyarwanda, harimo n’ingoma kuko niyo yari ikimenyetso cy’ubutegetsi bwa kera ikaba yarasimbuwe muri ibi bihe turimo n’ibendera. Ako gaciro rero ingoma yahabwaga kagaragazwaga n’amagambo yakoreshwaga by’umwihariko ku ngoma.
Ayo magambo rero akaba ari aya akurikira:
Gutangira kuvuga -Gusuka
Kurangiza kuvuga - Gutunga
Kugurwa - Gukoshwa
Kumanikwa - Kujishwa
Gushyushywa - Koswa
Gufashwa hasi - Kururutswa
Kubazwa - Kuramvurwa
Gushyirwaho impu -Kuremwa
Kwikorerwa - Kuremererwa
Gusoza - Gutaha
Gutoboka - Kubyara
Gufatwa - Gusegurwa
Gusaduka - Kurara
Kumeneka -Kuribora
Nubwo rero ako gaciro ingoma yahabwaga n’abakera kubera ko yari ikimenyetso cy’ubutegetsi ikaba yarasimbuwe n’ibendera nyuma y’ingoma ya nyayo agendanye n’ingoma,kuko ingoma ubwazo turacyazikoresha mu bitaramo bya buri gihe. Dukomeze dufatanye rero gusigasira umuco wacu kuko agahugu kibagiwe umuco gasibangana ntigasige uburari.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Bamwe mu batuye muri aka gace, bavuga batazi neza igihe iri zina ryahitiwe, kuko ngo bavutse basanga hitwa i Mutimasi,ku mutima w’abakobwa, maze nabo bagira amatsiko yo kumenya inkomoko y’iryo zina, babaza abakuru, bababwira ko‘ ku mutima w’abakobwa’ bishatse kuvuga ko habaga abakobwa bafite umuco n’uburere ntagereranwa.
Twagiramungu Innocent w’imyaka 60, yagize ati “Bahise i Mutimasi, ku mutima w’abakobwa.Kuva aho tumariye kumenya ubwenge twarabajije tuti‘ese aha hantu kuki bahise gutya?’ Abasaza ba kera baratubwira bati‘ ni ku mutima w’abakobwa’, kuko abakobwa bacu twabonaga ari abitonzi, ni cyo cyatumye bahita batyo.”
Kandida Kankindi uri mu kigero cy’imyaka 71, yunzemo agira ati “Umusore wahashakaga umukobwa yajyaga kuzanira n’undi mugenzi we. Bari batandukanye n’ab’ahandi hantu kuko twumva ko haba igice kibamo abakobwa batwaraga inda z’indaro ariko hano ntabwo byahabaga.N’ubu baracyahari kuko tubatoza uwo muco wo kugira umutima.”
Bamwe mu bakobwa batuye muri aka gace bemeza ko hakiri abakobwa b’umutima, uretse bake muri bo batatiriye uyu muco w’ubwitonzi basigiwe n’abakurambere, bitewe n’iterambere ry’ikigihe.
Umuhoza Mediatrice w’imyaka 20, yagize ati “N’ubu ngubu baracyahari benshi, urugero nkanjye ndacyari umukobwa!Nyine urebye abantu bagendana n’igihe kigezweho, Ntabwo wavuga ngo ni Mutimasi, Mutima w’abakobwa nka mbere kuko hari bake batwara izo nda.”
Mu ibarura riheruka gukorwa n’ubuyobozi bw’Umurenge wa Mururu mu bangavu biga mu mashuri y’uburezi bw’ibanze bw’imyaka icyenda, mu 2014, hagaragaye abakobwa batandatu batwaye inda zizateguwe, ariko muri abo bose ngo ntamwana n’umwe w’iMutimasi wagaragayemo, bimwe mu byo wanashingiraho ugirira icyizere abakobwa baho.
Abakuze bavuga ko nubwo ibyashingiweho bahita ‘Ku mutima w’Abakobwa’ ngo bigenda bihinduka, bo ngo baracyakora akazi ko kwigisha abana babo kugira ngo babe abakobwa b’umutima nkuko byari bisanzwe kuva hambere.


text:
ven.
04
nov.
2011
ISOMO RYA MBERE
Igitabo cy’Ubuhanga (Buh 18, 14-16 ; 19, 6-9)
18,14Igihe ituze ryari ritwikiriye ibintu byose, n’ijoro ririmbanyije, 15ijambo ryawe ry’irinyabubasha nk’umurwanyi w’indatsimburwa, riva mu ijuru ku ntebe ya cyami risimbukira mu gihugu cyavumwe, 16ryitwaje inkota ityaye, ari rya teka ryawe ridasubirwaho. Rihageze rirahagarara maze isi yose riyuzuza imirambo : ryakoraga ku ijuru, rigakandagira ku isi.
19,6Koko rero, ibiremwa byose uko bingana muri kamere yabyo, byongeye kuremwa bundi bushya bikurikije amategeko yawe, kugira ngo abana bawe bakomeze kubaho. 7Nuko babona igihu gitwikiriye ingando, ubutaka bwumutse butumburuka ahahoze amazi, Inyanja y’umutuku ihinduka inzira nyabagendwa, imivumba yibirinduraga ihinduka ikibaya cy’ibyatsi bitoshye, 8ari na ho umuryango wawe wose wanyuze, urinzwe n’ikiganza cyawe, maze bibonera n’amaso yabo ibikorwa byawe by’agatangaza. 9Nuko bakwirwa urwuri nk’amafarasi, basimbuka nk’utwana tw’intama bagusingiza wowe Nyagasani, Umukiza wabo.
ZABURI (Zab 105 (104), 2-3, 36-37, 42-43)
Inyik/ Nimwiyibutse ibikorwa bihebuje by’Uhoraho.
Nimumuririmbire, mumucurangire,
Nimuzirikane ibitangaza yakoze ;
nimwishimire izina rye ritagatifu,
muhimbarwe, mwebwe abashakashaka Uhoraho !
Nyuma anangura icyitwa uburiza cyose mu gihugu,
n’abana b’imfura bibarutse bakiri abasore.
Nuko ahakura abe bitwaje feza na zahabu,
nta n’umwe uhutaye mu miryango yabo.
Koko yibutse isezerano rye ritagalifu,
yagiriye Abrahamu umugaragu we !
Nuko yimura umuryango wishimye,
intore se zisohokana urwamo rw’impundu.
IBANGONDIRIMBO RIBANZIRIZA IVANJILI (2 Tes 2, 14)
Alleluya Alleluya.
Imana ibigirishije Inkuru Nziza twamamaza,
iduhamagarira gusangira ikuzo ry’Umwami wacu Yezu Kristu.
Alleluya.
IVANJILI
+ Luka (Lk 18, 1-8)
Muri icyo gihe, 1Yezu acira abigishwa be umugani, abumvisha ko ari ngombwa gusenga iteka batarambirwa. 2Nuko aravuga ati « Mu mugi umwe hari umucamanza utatinyaga Imana, ntiyubahe n’abantu. 3Muri uwo mugi hari n’umupfakazi wazaga kumubwira ati “Nkiranura n’uwo duhora tuburana ! 4Amwirengagiza igihe kirekire. Ageze aho aribwira ati “N’ubwo ndatinya Imana bwose kandi singire uwo nubaha, 5uriya mupfakazi wandembeje ngiye kumucira urubanza rwe rurangire, areke guhora aza kumena umutwe.” » 6Nyagasani arongera ati «Nimwumve ibyo uwo mucamanza mubi avuga. 7Imana se ni Yo yarangarana intore zayo, ntizirengere kandi ziyitakambira amanywa n’ijoro ? 8Ndabibabwiye : izabarenganura vuba. Ariko se, igihe Umwana w’umuntu azazira, azasanga hakiri ukwemera ku isi ? »


text:
Rwanda | Ngororero: Inkunga umurenge wa Ndaro wari wariyemeje gushyira mu Kigega Agaciro Development Fund wayikubye inshuro zirenga ebyiri
Ubwo kuri 31 Kanama 2012 ikigega Agaciro Development Fund cyatangizwaga ku rwego rw’Akarere ka Ngororero, umurenge wa Ndaro wari wiyemeje inkunga ya miliyoni eshanu n’ibihumbi magana abiri (5,200,000 Frw). Kuwa 13/09/2012 abaturage b’uyu murenge bakusanyije inkunga ingana na miliyoni cumi n’ebyiri n’i ibihumbi maganatandatu na makumyabiri n’umunani na maganatandatu na cumi (12,628,610Frw) ubwo iki kigega cyatangizawaga ku mugaragaro mu murenge wabo.
Iyi nkunga yabonetse yavuye mu bushake bw’abaturage b’ingeri zose barimo abakozi b’umurenge, ab’utugari abarimu, abahinzi borozi, abakozi b’ikigo nderabuzima cya Ntobwe , amakoperative anyuranye nk’umurenge Sacco, abacuruzi n’abandi bikorera ku giti cyabo. Iyi nkunga yakusanijwe mu byishimo byarimo umudiho aho abaturage bagiraga bati “Duhinduke umusemburo w’impinduka nziza twiyubakire igihugu twihesha agaciro mu ruhando rw’amahangaâ€
Umuyobozi w’umurenge Mupenzi Esdras yavuze ko abaturage b’umurenge wa Ndaro ari ab’agaciro kuva begerezwa ubuyobozi bagahabwa n’ubushobozi. Yagize ati “kuva turi ab’ agaciro nta mbogamizi dufite zo kwiyubakira igihugu dushyigikira ikigega “Agaciro Development Fund†maze Ijabo rikaduha ijamboâ€.
Mu mihigo ya 2011/2012 umurenge wa Ndaro wabaye uwa 6 ku mirenge 13 igize akarere ka Ngororero uvuye ku mwanya wa 9 wariho mu mwaka wabanjije. Abaturage bakaba biyemeje kuzatera indi
ntambwe besa imihigo ya 2012/2013
Umuyobozi w’Akarere wungirije ushinzwe imari n’iterambere ry’ubukungu Mazimpaka Emmanuel wari umushyitsi mukuru muri uyu muhango yashimiye abayobozi n’abaturage b’umurenge wa Ndaro uburyo umuhigo w’inkunga bari biyemeje bawesheje ku gipimo kiri hejuru ya 200% anabashimira intambwe bateye mu kwesa imihigo bakava ku mwanya wa cyenda ubu bakaba bageze ku mwanya wa 6.
Bwana Mazimpaka yibukije impamvu y’ikigega Agaciro Development Fund ko ari uburyo bwo kwihesha agaciro tukanagahesha igihugu cyacu mu ruhando rw’amahanga. Yabasobanuriye ko izi nkunga abanyarwanda batanga zizacungwa neza kandi ko aribo zizafasha mu bikorwa by’iterambere bibateganyirizwa. Abaturage bivugiye ko inkunga ya 12,628,610 ari iy’ikubitiro ko igikorwa kizakomeza.
Imirenge ya Gatumba na Nyange nayo yarengeje kure inkunga yari yariyemeje igihe igikorwa cyatangizwaga muri iyi mirenge. Nyange yavuye kuri miliyoni eshanu (5,000,000frw) igera kuri miliyoni cumi n’eshanu (15,000,000frw) naho Gatumba iva kuri miliyoni cumi n’eshanu (15,000,000 frw) igera kuri makumyabiri n’ebyiri (22,000,000 frw).